Megkezdték az elpusztult halak lehalászását a Palicsi-tóban

A tömeges halpusztulást a hirtelen hőmérséklet emelkedés okozhatta a szakemberek szerint. A szörnyű látvány ellenére ez az állóvizekben természetes folyamat - tették hozzá.

Többségében ezüstkárászok szenvedték meg az időjárási viszonyokat, amik invazív fajnak számítanak a tóban, így valójában a már megkezdett lehalászást a természetes folyamat elősegítette. Eddig 700 kilónyi elpusztult haltól tisztították meg a tavat és környékét. A halpusztulás évről évre visszatérő probléma a Palicsi-tavon. A közvállalat jelenleg azon dolgozik, hogy visszaállítsa a természetes rendszert és megóvja az élővilágot.
Vinkó Tamás, szakmunkatárs, Palics-Ludas Közvállalat: „Nem működik rendesen az egész ökoszisztéma. Miért nem működik rendesen? Mert annyira megváltoztattuk az egyes részeit, illetve a rendszer működését. Ezen kellene elgondolkodni. A porlasztó megoldások egyrészt anyagilag nagyon sokba kerülnek, másrészt ideig óráig megoldást adnak. Egy kis víz utánpótlás a Tiszából szintén csak ideig óráig ad megoldást, de az alapvető problémát a rendszer stabilitásának hiányát nem oldja meg. Erre kell időt, energiát és pénzt fektetni. Amit a Kft. projektben is csinálunk. Parti sáv rendezés, a megfelelő növényzeti sávok kialakítása, továbbá a jelenleg nem megfelelő állapotokat eredményező vízháztartási rendszernek a változtatása.”

Nagyon sok hal elpusztult a Palicsi-tóban

A Palicsi-tóban elpusztult halak között a legtöbb az ezüstkárász.

Az ezüstkárász egy halfajta.
A szakértők azt mondják, a nagy meleg miatt pusztultak el a halak.
A szakértők azok az emberek, akik értenek a halakhoz.
A szakértők azt mondják, a kánikula miatt más állóvizekben is elpusztulnak a halak.
A szakértők azt mondják, a kánikula miatt más állóvizekben is elpusztulnak a halak.
Kánikula az, amikor sokáig nagyon meleg van.
Állóvíz például a tó vagy a mocsár.
Az emberek nagyon szomorúan nézik a haltetemeket a Palicsi-tóban.
A haltetemek büdösek a Palicsi-tóban.
Haltetem az elpusztult hal testét jelenti.
Az emberek azt mondják június elején kezdtek elpusztulni a halak.
Korábbi években is nagyon sok hal elpusztult a Palicsi-tóban.
Ma az összes haltetemet kitakarítják a Palicsi-tóból, a Palics-Ludas Közvállalat munkásai.
Ma kedd van.
Ma június 11-e van.
Palics-Ludas Közvállalat egy vállalat, ahol az emberek azért dolgoznak, hogy Palics szép legyen.
Palics-Ludas Közvállalat egy vállalat, ahol az emberek azért dolgoznak, hogy Ludas is szép legyen.


Jól felszerelt és korszerű - az új topolyai Diákotthon

2021 októberében nyílt meg az intézmény. Felkerült a szerbiai kollégiumok listájára, a finanszírozás tehát minisztériumi rendszer alapján történik. A diákok ellátásának 20 százalékát a szülők, a többit pedig az állami költségvetésből fedezik.

Újabb impozáns épülettel gazdagodott Topolya. A Topolyai Mezőgazdasági Iskola mellett felépült a Diákotthon. A kétszintes épület 102 férőhelyes. Október 17-én be is népesült. Az intézmény nagy segítség a diákoknak, hiszen rengeteg tanuló utazott Topolyára, ezt pedig nem volt mindig egyszerű megoldani.
Egyelőre maradtak még szabad helyek, a már bent lakó diákok pedig már két hete élvezhetik a kollégiumi életet.
Volt, aki korábban lakást bérelt a tanítás időszakára, viszont ez több okból sem felelt meg. Egyik ok, hogy drága volt. Havonta 100 euró volt a lakbér, ehhez pedig a rezsi és az élelmiszer vásárlás is pluszköltségként társult. A diákotthonért havonta mintegy 6500 dinárt kell majd fizetni. Ebbe beletartozik a háromszori étkezés és a különféle foglalkozások is. Az egyik bentlakó azt mesélte, lakásban unalmas volt, a diákotthonban viszont mozgalmas.
A diákotthont első osztályba sorolták, így a bentlakók kétféle menüből is választhatnak, amelyek az intézmény konyhájában készülnek el.
Minden folyosón van szabadon használható hűtőszekrény és mikrohullámú sütő is.
A házirend: ébresztő 6, kapuzárás 22 órakor. Meghatározott időpontok a reggeli, az ebéd és a vacsora elfogyasztására. De szabadidő is jut mindenkinek. Vannak társalgó- és tanulószobák is. Az épületben 51 hálószoba van. Mindegyik kétágyas és saját fürdőszobával rendelkezik.
A bentlakók szabad aktivitásokon és különböző tematikájú foglalkozásokon is részt vesznek. Ottjártunkkor egy csoport virágot ültetett nevelőjükkel. A Diákotthon létrehozásával új munkahelyeket is teremtettek. 21 dolgozója van az intézménynek, közülük 4 nevelő.
Jelena Pavićević, nevelő, Topolyai Mezőgazdasági Iskola és Diákotthon: „Végigkísérjük a gyerekeket a nevelésük folyamán. Mi szakmai munkatársak, előadók és végső soron szülők is vagyunk. Különböző foglalkozásokat tartunk nekik, mint az ökológiai, informatikai, kulturális és irodalmi foglalkozások, és itt vagyunk, hogy segítsünk, amikor csak kell.”
Az alkohol káros hatásai. Ilyen jellegű előadásokat is tartanak a diákoknak. A nevelők figyelemmel kísérik a bentlakó tanulók tanulmányi eredményeit, és amennyiben 3,5 alá esik az átlaguk, külön tanulnak velük. A bentlakó diákok több mint fele elsős, de vannak felsőbb évfolyamos kollégistáik is. Az intézményre nagy szükség volt Topolyán.
A kollégium vezetőinek további terveik is vannak. A hátsó udvarban pihenőt és nyári tantermet szeretnének kialakítani. Az épület melletti füves területen pedig focipályát építenének ki.

Jól felszerelt és korszerű az új topolyai Diákotthon

Az új topolyai Diákotthon 2021 októberében nyílt meg.

Topolya 1 város Vajdaságban.
A Diákotthonban olyan középiskolások élnek,
akik Topolyán tanulnak,
de másik községben van az otthonuk.
A diákotthonnak köszönhetően a diákoknak
nem kell minden nap több órát utazniuk
az otthonuktól az iskoláig.
A topolyai Diákotthon felkerült a szerbiai
kollégiumok listájára.
Ez azt jelenti, hogy a diákok ellátásának
20 százalékát a szülők, 80 százalékát pedig
az állami fizeti.
A topolyai Diákotthon épülete korszerű és jól felszerelt.
A topolyai Diákotthon 2 szintes épület
és 102 férőhelyes.
A topolyai Diákotthonba október 17-én
költöztek be a diákok.
Jelenleg vannak még szabad helyek
a diákotthonban.
Amíg nem épült meg a diákotthon Topolyán,
addig volt olyan diák, akinek lakást kellett bérelnie.
Ez azért nem jó, mert lakást bérelni drága.
A topolyai Diákotthon havonta 6500 dinárba kerül
a tanulóknak.
Ez sokkal olcsóbb, mint lakást bérelni.
A tanulók a 6500 dinárért szállást,
napi háromszori étkezést kapnak,
és különböző foglalkozásokon vehetnek részt.
A diákok szerint a topolyai Diákotthonban jó élni.
A diákok szerint érdekes programok vannak
a topolyai Diákotthonban.
A diákotthonban szakácsok készítik el az ételeket.
A diákotthonban minden folyosón van
szabadon használható hűtőszekrény
és mikrohullámú sütő is.
Az épületben 51 hálószoba van.
Minden szoba 2 ágyas és saját fürdőszobával rendelkezik.
A diákotthonnak 21 dolgozója van,
közülük 4 nevelő, akik a diákokkal foglalkoznak.
A diákotthon vezetői szeretnének a hátsó udvarban
pihenőt és nyári tantermet kialakítani a jövőben.
Tervek szerint focipálya is épül majd
a füves területen.


Továbbra is melegek lesznek a radiátorok Szabadkán

A fűtési szezon eredetileg április 15-ig tart, azonban előfordulnak kivételek. Az alacsony napi átlaghőmérséklet miatt a továbbiakban is fűt a Szabadkai Távfűtőművek Kommunális Közvállalat.

A legtöbb szabadkai nem örül a hideg időnek, annak viszont annál inkább, hogy a radiátorok a továbbiakban is melegek lesznek.
Jelena Drašković, Szabadka: „Ha ilyen hideg lesz a továbbiakban is, úgy gondolom, hogy folytatni kell a fűtést azért, hogy ne kapcsoljuk be a hősugárzókat. Ezek rengeteg áramot fogyasztanak.”
A Szabadkai Távfűtőművek Kommunális Közvállalatnak kötelező április 15-e után is üzemelni, amennyiben az adott dátum után legalább három napon át este kilenc órakor 12 foknál alacsonyabb hőmérsékletet mérnek.
Ábrahám Attila, főmérnök, Szabadkai Távfűtőművek Kommunális Közvállalat: „Ez adott volt ezekben a napokban, így a távfűtőművek meghosszabbította a szolgáltatását. A pillanatnyi előrejelzések szerint ez tovább fog tartani, a héten még biztosan. Ahogy az elmúlt két hétben működtünk, továbbra is ilyen rezsimben fogunk működni, tehát ha a nappali hőmérsékletek 14 fok felé kúsznak, akkor megállunk. Akkor a kémény leáll, leállnak a szivattyúk és a hőállomások is mind megállnak.”
Az időjárás előrejelzések szerint a következő napokban 9 és 13 fok között alakul a legmagasabb hőmérséklet. Amennyiben tovább marad a hideg időjárás, a Távfűtőművek továbbra is készenlétben áll, április 30-ig.

A fűtési szezon eredetileg április 15-ig tart.

Az alacsony napi hőmérsékletek miatt
a továbbiakban is fűt
a Szabadkai Távfűtőművek Kommunális Közvállalat.
A legtöbb szabadkai nem örül
a hideg időjárásnak.
Annak azonban örülnek a szabadkai lakosok,
hogy a radiátorok továbbra is melegek lesznek.
A Szabadkai Távfűtőművek
Kommunális Közvállalatnak kötelező
április 15-e után is melegen tartania a radiátorokat,
ha április 15-e után legalább
3 napon át este 9 órakor 12 foknál
alacsonyabb hőmérsékletet mérnek.
Az időjárás előrejelzések szerint
a következő napokban 9 fok és 13 fok között
alakul a nappali hőmérséklet.
Ha tovább marad a hideg időjárás,
a Távfűtőművek április 30-ig
melegen tartja a radiátorokat
a szabadkai lakásokban.


Csobbanjon Szabadkán!

A hűvösebb idő ellenére megnyitotta kapuit a sétaerdei medence, elkezdődött a fürdőszezon Szabadkán.

Az előző évekhez hasonlóan idén is munkálatok előzték meg a nyitást. Friss festést kapott a medence és a lelátó, növényeket ültettek, valamit új napernyőket és napozóágyakat is vásároltak. Újdonságként az idei évtől gyermeksarok várja majd a legkisebbeket.
Mától várja a fürdőzni vágyókat a sétaerdei medence Szabadkán. A terület középpontjában található medence idén ünnepli 50. születésnapját. Az olimpiai medence, a lelátó és az öltöző építési munkálata ugyanis 1974-ben kezdődtek meg, emelte ki Góli Csilla a Szabadka Városi Tanács kommunális ügyekkel és fejlesztésekkel megbízott tagja: „Ha már itt vagyunk az olimpiai medencénél és a beruházásoknál, szeretném elmondani, hogy a vízvezetékrendszernek a cseréje el fog kezdődni, illetve a felújítása 11,5 millió dinár értékben, melyhez ötmillió dinárt az idei évben rendeltünk hozzá, és a jövő évben még további hat és fél millió dinárt fogunk hozzárendelni, de természetesen folyamatosan elvégezzük mindazokat a karbantartási munkálatokat, akár itt vagy a másik hét sportobjektumon, amelyek szükségesek.”
A sétaerdei medence minden nap nyitva tart - hangsúlyozta Dimitrioski Tamara. A szabadkai Stadion KKV igazgatója kiemelte, a reggel 6 és fél 8 közötti rekreációs időpont iránt is egyre inkább növekszik az érdeklődés tette: „A tavalyi évben a Stadion KKV a Köztársasági Nyugdíj- és Rokkantbiztosítási Alappal kötött megegyezése alapján minden polgár, aki nyugdíjas kártyával rendelkezik, ingyen úszhat a medencékben, nemcsak a nyitott medencén, hanem a zárt medencén is.”
A munkaidő és a belépőjegyek ára nem változott. Hétköznapokon a medence 11-től 18 óráig tart nyitva, hétfő kivételével amikor 12 és 18 óra között látogatható, hétvégén azonban hosszabbított nyitvatartás mellett 11 és 19 óra között várja majd a csobbanni vágyókat.
A felnőtt jegy ára 250, a gyermekjegy 150, a havi bérletért pedig 3000 dinárt kell fizetni.

Elkezdődött a fürdőszezon Szabadkán

Elkezdődött a fürdőszezon Szabadkán, vagyis megnyílt a sétaerdei medence.

Tegnap, június 13-án nyílt meg Szabadkán
a sétaerdei medence.
A nyitás előtt több munkálatot is végeztek
a sétaerdei medence területén.
Friss festést kapott a medence és a lelátó,
növényeket ültettek, új napernyőket
és napozóágyakat is vásároltak.
Újdonság, hogy az idei évtől gyermeksarok várja majd
a legkisebbeket a sétaerdei medencénél.
A terület középpontjában található medence
idén ünnepli 50. születésnapját.
A sétaerdei medence minden nap nyitva tart.
A reggel 6 óra és fél 8 közötti időpont iránt is
egyre nagyobb az érdeklődés a lakosok körében.
Minden lakos, aki nyugdíjas kártyával rendelkezik,
ingyen úszhat a nyitott és a zárt medencékben is.
A munkaidő és a belépőjegyek ára nem változott
a sétaerdei medencénél.
Hétfő kivételével 12 óra és délután 6 óra között látogatható
a medence.
Hétvégén hosszabbított nyitvatartás mellett
délelőtt 11 óra és este 7 óra között várja majd a fürdőzőket
a sétaerdei medence.
A felnőtt jegy ára 250 dinár, a gyermekjegy 150 dinár,
a havi bérletért 3000 dinárt kell fizetni.


Az összeg eddig az első gyermek után 20 ezer, míg a második, harmadik és negyedik gyermek után 15 ezer dinár volt.

Topolya Községi Tanácsa legutóbbi ülésén arról döntött, hogy a 2023. február 1-jén vagy azt követően született, születési sorrendben első, második, harmadik és negyedik gyermeket illetően az egyszeri támogatás nettó összege 30 ezer dinár lesz. Ennek értelmében a költségvetés következő módosítása alkalmával az erre a célra szánt keretösszeget 4,2 millióról 6 millió dinárra fogják növelni.

Növelték az újszülöttek utáni támogatás összegét Topolyán

Növelték az újszülöttek utáni egyszeri támogatás összegét Topolya községben.

Eddig az első gyermek utáni összeg
20 ezer dinár volt Topolya községben.
Eddig a második és a harmadik gyermek utáni
egyszeri támogatás összege 15 ezer dinár volt.
Február 1-jén vagy az azután született
első, második, harmadik és negyedik
gyermek után mostantól 30 ezer dináros
egyszeri támogatás jár Topolya községben.
Erről Topolya Községi Tanácsa döntött.


A benzin drágul, a gázolaj ára nem változik

Nem változott a gázolaj ára, a benzin literje viszont 3 dinárral drágult Szerbiában.

Az elkövetkező egy hétben az eurodízel literje legfeljebb 206 dinárba kerülhet majd a töltőállomásokon, míg a 95-ös benzinért 198 dinárt kérhetnek el literenként. Az új árak ma 15 órától érvényesek.

Megdrágult a benzin

A benzin literje 3 dinárral drágult Szerbiában.
Az új üzemanyagárak tegnap délután 3 órától érvényesek
a szerbiai töltőállomásokon.
Töltőállomás ugyanaz, mint a benzinkút.
Tegnap április 19-e, péntek volt.
A következő 7 napban a dízel literje 206 dinárba kerülhet
a szerbiai töltőállomásokon.
A benzinért maximum 198 dinárt kérhetnek el literenként.


Még ma jelentkezhetnek a munkáltatók az Első fizetésem programra

Ma jár le a jelentkezési határidő azon munkáltatók részére, akik részt szeretnének venni az Első fizetésem programban. A munkanélküliek október 3-ától jelentkezhetnek a programra.

A foglalkoztatási szolgálat nyilvántartásában szereplő munkanélküliek október 3-a és 31-e között jelentkezhetnek a programra, csak a 30 évnél fiatalabbakat vonják be a programba. November első felében összekötik a jelölteket a magánvállalkozókkal, a hónap második felében pedig a közvállalatokkal. Várhatóan decemberben teszik közzé a munkáltatók névsorát, majd megkötik a szerződéseket a Nemzeti Foglalkoztatási Szolgálat, a munkaadó és a kiválasztott jelöltek között.

Ma jár le a jelentkezési határidő azoknak a munkáltatóknak, akik részt szeretnének venni az Első fizetésem programban.

Ma szeptember 22-e, csütörtök van.
Munkáltató az a vállalat vagy cégtulajdonos,
aki munkát ad az embereknek.
Az Első fizetésem programra
azok a munkanélküliek jelentkezhetnek,
akik szerepelnek a foglalkoztatási szolgálat
nyilvántartásában.
Az Első fizetésem programra
azok a munkanélküliek jelentkezhetnek,
akik 30 évnél fiatalabbak.
Az Első fizetésem programra a munkanélküliek
október 3-a és október 31-e között jelentkezhetnek.
November első felében összekötik a munkanélküli
jelölteket a magánvállalkozókkal.
November második felében összekötik
a munkanélküli jelölteket a közvállalatokkal.
Várhatóan decemberben lesz nyilvános
a munkáltatók névsora.
Ez után a Nemzeti Foglalkoztatási Szolgálat
megköti a munkaszerződéseket
a munkaadók és a kiválasztott jelöltek között.
Az Első fizetésem program célja,
hogy minél kevesebb fiatal
munkanélküli legyen Szerbiában.


Az idén is lesz Vedd el a számlát és nyerj! nyereményjáték

Szerbia kormánya erről mai ülésén döntött. Az év során két körben kerül megrendezésre a játék.

A nyereményjáték elsődleges célja, hogy ösztönözze a lakosokat a szürkegazdaság visszaszorítására úgy, hogy a vásárlások során a boltban kiadott nyugtákat gyűjtik. Ezzel nyugta kiadására kötelezve az árusokat. A játék további célja a törvények és előírások betartásának előmozdítása, valamint az elektronikus fizetések népszerűsítése.

Idén is lesz Vedd el a számlát és nyerj! elnevezésű nyereményjáték.

Erről a szerb kormány döntött.
A szerb kormányban azok a politikusok vannak,
akik döntéseikkel az országot irányítják.
Ebben az évben 2 körben rendezik meg a játékot.
A nyereményjáték legfontosabb célja, hogy
bátorítsa a lakosokat arra, hogy a vásárláskor
a boltban kiadott számlákat gyűjtsék.
Ezzel a szürkegazdaságot akarják visszaszorítani az országban.
Szürkegazdaság azt jelenti, hogy a termékeket
úgy árulják, hogy nem adnak róluk számlát.
A játék további célja, hogy minél több eladó betartsa a törvényt
a játéknak köszönhetően.
A játék célja még az elektronikus fizetések népszerűsítése is.
Elektronikus fizetés például a bankkártyával történő fizetés.


Három gyorsvonatot vásárolt Szerbia

Ezek az év végéig meg is érkeznek - jelentette be Tomislav Momirović.

A szerb infrastruktúra-fejlesztési miniszter hozzátette, a járművek a Belgrád-Újvidék-Szabadka vasútvonalon, akár 200 kilométer per órás sebességgel is közlekedhetnek majd. A három jármű 62,2 millió euróba került.

3 gyorsvonatot vásárolt Szerbia

A 3 gyorsvonat várhatóan az év végéig megérkezik
az országba.
Év vége 2021 decembere lesz.
A vonatok Belgrád-Újvidék-Szabadka
vasútvonalon fognak közlekedni.
Belgrád Szerbia fővárosa.
Újvidék és Szabadka 2 város
Vajdaságban.
A 3 gyorsvonat akár 200 kilométer per órás
sebességgel is közlekedhet majd.
Ez nagyon gyors közlekedést jelent.
Ez azt jelenti, hogy az utasok gyorsan
eljutnak egyik városból a másikba.
A 3 gyorsvonat nagyon sok pénzbe került.


Május 21-től Nemzetközi Mezőgazdasági Kiállítás Újvidéken

Május 21-e és 27-e között rendezik meg a Nemzetközi Mezőgazdasági Kiállítást Újvidéken.

Az eseményen évek óta az organikus és biotermeléssel foglalkozó gazdaságok és cégek is bemutatkozhatnak. Idén az agrártárca támogatásának köszönhetően az említett termelők és vállalkozók ingyen kaphatnak kiállítóhelyet a helyszínen. Az érdeklődők legkésőbb április 15-ig jelentkezhetnek az office@serbiaorganica.org e-mail címen.

Nemzetközi Mezőgazdasági Kiállítás lesz Újvidéken

Május 21-e és 27-e között tartják meg a Nemzetközi Mezőgazdasági Kiállítást Újvidéken.

Már évek óta az organikus és biotermeléssel foglalkozó
termelők és vállalatok is bemutatkozhatnak
a mezőgazdasági kiállításon.
Az organikus és biotermelés olyan
gazdálkodási forma, amely tiltja és korlátozza
a mesterséges módon előállított
növényvédő szereket, műtrágyákat vagy talajjavító szereket.
Az organikus és biotermelők természetes módon
állítják elő ezeket a szereket.
Idén ezek a termelők és vállalatok ingyen kapnak
kiállítóhelyet a helyszínen.
Idén 2022 van.
Az érdeklődők legkésőbb április 15-ig
jelentkezhetnek a mezőgazdasági kiállításra.
A következő internetes oldalon
kell jelentkezni:
office@serbiaorganica.org


Ma van az 1956-os magyar forradalom és szabadságharc évfordulója

A koronavírus-járvány miatt idén csak szűk körben tartják vagy egyáltalán nem rendeznek megemlékezéseket. Érdemes megkeresni a Nemzeti Ünnepek és Emléknapok YouTube csatornáját!

64 évvel ezelőtt október 23-án Magyarországon kitört a forradalom az elnyomás ellen, munkások, diákok, polgárok, vagyis az egész társadalom részt vett benne. Békés tüntetéssel kezdődött, majd fegyveres felkelés bontakozott ki a Rákosi Mátyás nevével összefonódó kommunista diktatúra, illetve a szovjet megszállás ellen. A forradalom végül elbukott.
Október 23-a az 56-os szabadságharc emléknapja. Katonai tiszteletadás keretében felvonják Magyarország nemzeti zászlaját a budapesti Kossuth téren, később pedig átadják a Magyar Becsületrendet.
A 64. évforduló alkalmából a koronavírus-járvány miatt idén csak szűk körben tartják vagy egyáltalán nem rendeznek megemlékezéseket. A Nemzeti Ünnepek és Emléknapok YouTube csatornáján egész nap játékfilmek és dokumentumfilmek, valamint egyéb, az ünnephez kapcsolódó tartalmak lesznek láthatók.

Ma emlékezünk meg az 1956-os magyar forradalom és szabadságharc évfordulójáról.

Ma október 23-a,
péntek van.
Minden év október 23-án
van a magyar forradalom
és szabadságharc évfordulója.
Ezen a napon
minden magyar lakta
területen megemlékezéseket
tartanak az 1956-os magyar
forradalom és szabadságharc
emlékére.
Idén a koronavírus-járvány miatt
kevés helyen
vagy egyáltalán nem tartanak
megemlékezéseket.
Idén 2020 van.
A koronavírus miatt
tilosak az összejövetelek,
ezért nem szabad
megemlékezéseket sem
tartani.
A YouTube internetes
oldalon lehet
érdekes programokat
és filmeket nézni
az 1956-os magyar forradalom
és szabadságharc emlékére.
Ezt kell beírni
a YouTube keresőjébe:
Nemzeti Ünnepek és Emléknapok
Az 1956-os magyar
forradalom és szabadságharc
64 évvel ezelőtt tört ki.
Budapesten indult a forradalom
és a szabadságharc.
Budapest Magyarország fővárosa.
A magyar emberek
nem voltak megelégedve
1956-ban a magyar politikával.
1956-ban sok orosz politikus
uralkodott Magyarországon.
1956-ban Oroszországot
Szovjetuniónak hívták.
Az orosz politikusok
nem adtak szabadságot
a magyar embereknek.
A magyar fiatalok
tüntetni kezdtek
a politika ellen.
A magyar fiatalok
indították el 1956-ban
a forradalmat
és a szabadságharcot.
A magyar emberek
a szabadságukért
tüntettek 1956-ban.
Az 1956-os magyar forradalomban
és szabadságharcban
sok magyar ember elhunyt.
Magyarországon október 23-a
nemzeti ünnep.
A nemzeti ünnepnapon
az emberek és
az iskolák nem dolgoznak.


Pásztor István: Mielőbb meg kell nyitni az összes szerb-magyar határátkelőt

A VMSZ elnöke indítványozta a szerb-magyar határon kialakult helyzet áttekintését, és megoldást sürget.

Pásztor István a Közügyek stábjának azt nyilatkozta, fel kell gyorsítani a munkát a határátkelőkön és mielőbb meg kell nyitni az összes Szerbia és Magyarország közötti határátlépési lehetőséget. A Vajdasági Magyar Szövetség elnöke elmondta, hogy tudomása szerint a magyar ügyintézés a lassú, ezért a magyarországi határőrizeti szervek átcsoportosítására lenne szükség.
„Én már egy hónappal ezelőtt elkezdtem kongatni a vészharangokat, és arról beszélni, hogy meg kellene nyitni a többi még mindig zárt határátkelőt annak érdekében, hogy elkerüljük ezt a helyzetet. Ebben a pillanatban három olyan határátkelő van csak az egész magyar-szerb határszakaszon, amelyik folyamatosan nyitva van. Van még a Királyhalom-Ásotthalom , amelyik a napnak egy bizonyos szakában, illetve két szakában van nyitva. Az összes többi határátkelő bezárt. Az intézkedések lazításával az emberek igénye megnőtt. Abba a helyzetbe jutottunk, hogy ez a három, három és fél határátkelő messze nem elég”

Pásztor István szerint minél előbb meg kell nyitni az összes szerb-magyar határátkelőt.

Pásztor István a VMSZ elnöke.
A VMSZ a Vajdasági Magyar Szövetség rövidítése.
A VMSZ 1 politikai párt.
Pásztor István szerint fel kell gyorsítani
a munkát a határátkelőkön.
Jelenleg csak 3 olyan szerb-magyar határátkelő van,
ami folyamatosan dolgozik.
Van még a Királyhalom-Ásotthalom
határátkelő, ami a napnak
csak 2 időszakában dolgozik.
A koronavírus-járvány miatt a többi
határátkelő zárva van.
Ez miatt nagyon sok volt a várakozás
az elmúlt hétvégén a szerb-magyar határátkelőkön.
Pásztor István szerint minél előbb
meg kell nyitni az összes többi
szerb-magyar határátkelőt is.
Így nem lenne több órás várakozás
a határátkelőkön.


Horvát, szerb, magyar és tököli csoportok is bemutatkoztak Szabadkán

A FOLKID Gyermek- és Ifjúsági Népművészeti Fesztivált, azaz néptáncos gyerekeket felvonultató mustrát másodszor rendezték meg az észak-bácskai városban.

Vidám volt a hangulat a Népkör udvarán, ahol a különböző nemzetek gyermekcsoportjai várakoztak a színpadi bemutatkozásra. A 4. FOLKID fesztiválnak idén másodszor volt szabadkai állomása.
 Bodrogi Hajnalka, ügyvezető, Népkör MMK: „Ez a gyermekek Interetno fesztiválja, hiszen összehozzuk a különböző régiók gyermek néptáncegyütteseit, fiatal alkotóit és bemutatkozási lehetőségük legyen és hogy vigyék tovább a kultúrájukat egész idős korig.”
Szécsi Viktória a rónásokat viszi majd Budapestre, a fesztivál következő állomására.
Szécsi Viktória, művészeti vezető, Róna Táncegyüttes, Népkör MMK: „Gyakorlatilag ez egy tíznapos fesztivál, amelynek az a célja, hogy a különböző nemzetiségű gyerekek együtt töltsenek néhány közös pillanatot, együtt szerepeljenek, mindenki bemutassa a saját szokását, és reméljük, hogy egy életre szóló barátság kötődik majd közöttük.”
A fesztivál résztvevői Tökölön egy záróműsor keretében búcsúznak majd egymástól.

Horvát, szerb, magyar és tököli csoportok is táncoltak Szabadkán

A FOLKID Gyermek-és Ifjúsági Népművészeti Fesztivált 2. alkalommal szervezik meg Szabadkán.

A Népkör Magyar Művelődési Központ
szervezte meg idén a FOLKID
Gyermek-és Ifjúsági Népművészeti Fesztivált.
Ezen a fesztiválon néptáncos
gyerekek lépnek fel.
Vidám volt a hangulat a Népkör udvarában.
Horvát, szerb, magyar és tököli
néptánc gyermekcsoportok is felléptek
a Népkör Művelődési Központban.
A 4. FOLKID fesztivált idén
másodszor szervezik meg Szabadkán.
Idén 2022 van.
A FOLKID fesztivál lehetőséget ad
a gyermekeknek, hogy bemutassák egymás
kultúráját és néptáncát.
A FOLKID egy 10 napos fesztivál.
A FOLKID következő állomása Budapesten lesz.
Budapest Magyarország fővárosa.
A fesztivál résztvevői Tökölön,
1 záróműsoron búcsúznak majd el egymástól.
Tököl 1 magyarországi város.


Ma van a magyar költészet napja

Magyarországon 1964 óta április 11-én, József Attila születésnapján ünneplik, akinek az életműve megkerülhetetlen teljesítmény mind a költőutódok, mind a művészettel foglalkozók számára.

Ebből az alkalomból minden évben irodalmi előadóestekkel, könyvbemutatókkal, költőtalálkozókkal és -versenyekkel tisztelegnek a magyar líra előtt. A rendezvényeken klasszikus és kortárs költők versei egyaránt szerepelnek.
Idén a koronavírus helyzet miatt ezen rendezvények nagy része az online térbe költözött, zömük pedig elmarad. Noha a költészet napját József Attila születéséhez kötjük, április 11-én, azaz ma született Márai Sándor is, 1900-ban.

Ma van a magyar költészet napja

Ma, április 11-én van a magyar költészet napja.

Magyarországon 1964 óta
ünneplik április 11-én
a magyar költészet napját.
A magyar költészet napja
azért van április 11-én,
mert ezen a napon született
József Attila.
József Attila nagyon híres
magyar költő volt.
József Attila nagyon sok
szép magyar verset írt.
A magyar költészet napján
minden évben könyvbemutatókat,
költőtalálkozókat,
irodalmi előadóestéket szerveznek
a magyar lakta területeken.
A magyar költészet napján
az emberek magyar verseket
olvasnak fel.
Idén a koronavírus miatt
sok program elmarad
a magyar költészet napján.
Idén a koronavírus miatt
sok program az interneten
keresztül lesz megtartva
a magyar költészet napján.
Április 11-én született
Márai Sándor is.
Márai Sándor szintén
1 nagyon híres magyar költő volt.


Karanténrepertoár

A közönség szavazatai alapján a Szabadkai Népszínház Magyar Társulata összeállította online repertoárját.

Minden pénteken este 21 órától a számítógépen vagy az internetes televízión követhetjük az előadásokat. A felvételek 24 órán át lesznek majd láthatók a társulat Facebook-oldalán és a honlapján is feltüntetett linken. Most péntektől a következő sorrendben követik egymást az előadások: Mágnás Miska, Vörös, Amadeus, Nyolc nő, Édes Anna.

Online színházi előadások

A Szabadkai Népszínház Magyar Társulata online előadásokat mutat be.

Az online előadásokat
az interneten keresztül
lehet nézni.
Az online előadásokat
a Szabadkai Népszínház
Magyar Társulatának
Facebook-oldalán
és honlapján is
meg lehet nézni.
Minden pénteken
este 9 órától kezdődnek
az online színházi előadások.
Az előadásokat 24 órán át
meg lehet nézni a társulat
Facebook-oldalán
és honlapján is.
Most pénteken
a Mágnás Miska című
előadást lehet megnézni
az interneten.
Péntek április 3-a lesz.
A Facebook keresőbe ezt kell beírni:
Szabadkai Népszínház Magyar Társulata
Az internet keresőbe ezt kell beírni:
http://www.szabadkaiszinhaz.com/hu/


Zsebtolvajok garázdálkodnak Szabadkán

Vigyázni kell az értékeinkre Szabadka utcáin és közterein. A lakosok elmondása szerint gyakran esnek zsebtolvajok áldozatává azok, akik nem tartják biztonságos helyen értékeiket.

A közösségi oldalakon számos bejegyzést találhatunk arról, hogy kit hogyan zsebeltek ki séta vagy bevásárlás közben. Az elmondások és leírások szerint az elkövetők a legtöbbször kisebb csoportokba verődött fiatalok, vagy akár gyerekek. Hogy miként védekezhetünk ellenük, és mi az ilyen esetek jogi háttere? Ennek járt utána a Közügyek stábja.
Szabadka központjában az utóbbi időben jelentősen megnőtt a zsebtolvajlások száma. Az egyik kiemelten veszélyes hely a Tejpiac és környéke. Az idősek közül sokan a vállukon, illetve a hátukon hordják táskáikat. Ez jó lehetőség a zsebtolvajok számára.
Olyan vásárlókkal is találkoztunk, akiket megtámadtak a zsebtolvajok. Van, akit könnyen megszabadítanak az értékeitől, de olyanok is akadnak, akik meg tudják védeni magukat.
Orijana Šimonović:„ Követtek, és el akarták venni a táskámat.
- Hogyan reagált erre?
- Megálltam és megkérdeztem, hogy mit akarnak. Erre azt mondták, hogy semmit, csak maga után megyünk. Erre én megkérdeztem, hogy miért jönnek utánam.
- Kik csinálják ezt?
- Hát kik, ezek a cigányok. Van egy lány, vagyis kettő, aki követi a kerékpárosokat is. Ha van valami a kosarukban, és nincs kikötve, akkor azt is kiveszik. Ennek soha sem lesz vége.”
A közösségi oldalakon gyakran jelennek meg fotók, amelyeken az állítólagos elkövetők szerepelnek. A lakosok közül sokan elkeserítőnek tartják, hogy a hatóság nem lép fel erélyesebben az ilyen ügyekben. A témával kapcsolatban kerestük a szabadkai rendőrséget. Műsorunkig nem kaptunk választ több ízben is elküldött interjúkérelmünkre.

Zsebtolvajok járják Szabadkát

Köztér például a piac, a park, a buszmegálló.
A lakosok elmondása szerint
akik nem tartják biztonságos helyen értékeiket,
azokat gyakran meglopják a zsebtolvajok.
Az interneten több hírt találhatunk arról, hogy
kit hogyan zsebeltek ki séta vagy bevásárlás közben a tolvajok.
Legtöbbször a zsebtolvajok kisebb csoportokat alkotott fiatalok,
vagy akár gyerekek.
Egyre több a zsebtolvaj Szabadka központjában.
Az egyik legveszélyesebb hely a Tejpiac és környéke.
Ott van a legtöbb zsebtolvaj.
Az idősek közül sokan a vállukon vagy
a hátukon hordják táskáikat.
Ez jó alkalom a lopásra a zsebtolvajok számára.
Olyan vásárlók is vannak, akiket megtámadtak a zsebtolvajok.
A Facebookon gyakran jelennek meg fotók,
amelyeken a zsebtolvajok szerepelnek.
A lakosok szomorúnak tartják, hogy
a rendőrség nem tesz semmilyen komoly intézkedést
a zsebtolvajok ellen.


Covid-bulik - munkában a felügyelőség

Több száz fős illegális bulik a járvány ideje alatt - ezekre derült fény az elmúlt hetekben, amióta a kommunális rendőrség fokozta az ellenőrzést.

Előfordul, hogy a kávézók, szórakozóhelyek záróra után szerveznek illegális bulikat, de az is megtörténik, hogy eldugott helyszínekre, lakásokba toboroznak össze tömegeket a szervezők. A szerb fővárosi kommunális rendőrség eltökélt, hogy felszámolja ezeket a bulikat, a büntetések drasztikusak.
A belgrádi kommunális rendőrség tagjai napközben a védőmaszkok viselésére és az előírt védőtávolság betartására vonatkozó előírásokat ellenőrzik, esténként pedig illegális bulikra vadásznak.
A járőrök véletlenszerűen, vagy bejelentéseke reagálva csapnak le a vendéglátóipari egységekre. Stábunk is végignézhette, amint egy kávézóban ellenőrizték a személyzet visel-e maszkot, illetve betartják-e a vendégek számát korlátozó előírásokat. A belgrádi vendéglátósok mint mondják, rendkívül nehéz helyzetben vannak a járvány kezdete óta, az előírások miatt hatalmasak a veszteségeik, többségük azonban nem kockáztatna azon, hogy mindemellett büntetéseket is begyűjtsön.
A belgrádi kommunális rendőrség február közepe óta erősített a vendéglátóipari egységek ellenőrzésén, amióta ismét elkezdett növekedni a fertőzöttek száma - mondja Ivan Divac, a belgrádi kommunális rendőrség vezetője.
Nagy eredményt hozott az, hogy a kommunális rendőrség tagjai esténként civilben is járőröznek. A legtöbb illegális bulit így tudták lefülelni.
Büntetést a természetes személyek is kaphatnak, akik nem viselnek maszkot. Rájuk 5000 dinár bírságot róhatnak ki.
Az őrjáratok minden nap ellenőrzik a vendéglátóipari egységeket Szabadka-szerte, a peremvárosi területen is, hogy betartják-e a védelmi intézkedéseket - nyilatkozta a Pannon RTV Közügyek című hírháttérműsorának Fazekas Tibor, a helyi Felügyelőségi Titkárság illetékese. A titkár hozzátette, a szabadkaiak fegyelmezettebbek a korlátozások tiszteletben tartásában, 450-500 ellenőrzés alatt fednek fel egy olyan helyet, ahol nem tartják be a szabályokat. Kiemelte, a megelőzésen a hangsúly, nem a büntetésen. A bírságok 150-től 300 ezer dinárig terjednek objektumonként, felelős személyek esetében pedig 50 ezer dinár. Egy év alatt 197 alkalommal kellett megfizettetési eljárást indítaniuk, magánbulik esetében pedig 17-szer avatkoztak közbe - tette hozzá a titkár. Leszögezte, nagyobb gondok nem voltak Szabadkán.

Az illegális bulik büntetése Szerbiában

A járványhelyzet idején is sok illegális bulit szerveznek Szerbiában.

Az illegális szó azt jelenti,
hogy valami tilos, nem engedélyezett.
Több 100 fős illegális bulit
szerveznek az ország több részén is
a járványhelyzet idején.
Ez tilos.
Azért nem szabad bulit szervezni
a járványhelyzet idején, mert
a buliban az emberek
nem tartják be a távolságtartást
és nem viselnek maszkot.
Ez miatt a bulikban több ember
elkaphatja a koronavírust.
A kommunális rendőrség ellenőrzi
és bünteti azokat az embereket,
akik illegális bulikat tartanak.
A kommunális rendőrség
a rend betartásáért felel
a szerbiai településeken.
Például, ha valahol túl hangos zene szól,
vagy valahol illegális dolgot csinálnak,
akkor a kommunális rendőrséget kell hívni.
Kommunális rendőrség Szabadkán is van.
Volt már olyan eset, hogy a kávézók,
a szórakozóhelyek zárása után
szerveztek illegális bulikat.
Sokszor eldugott helyszíneken és lakásokban
szervezik meg az illegális bulikat.
A belgrádi kommunális rendőrség
napközben azt ellenőrzi, hogy
az emberek viselnek-e maszkot,
és betartják-e a távolságtartás szabályát.
A belgrádi kommunális rendőrség
esténként az illegális bulikat ellenőrzi
és bünteti.
Belgrád Szerbia fővárosa.
Nagyon sok az új koronavírusos
beteg az országban.
A kommunális rendőrség ezért
ellenőrzi szigorúan a szabályok betartását.
Pénzbírságot kapnak azok az emberek,
akik nem tartják be a koronavírus
miatti szabályokat.
Például, aki nem visel maszkot,
az 5.000 dináros büntetést kap.


Újra lesznek kétnyelvű anyakönyvi kivonatok

A hírt a VMSZ szabadkai székházában jelentették be.

Napokon belül újra igényelhetők lesznek a kétnyelvű anyakönyvi kivonatok. A vonatkozó törvény módosításával hálózatba kötötték az összes anyakönyvi hivatalt Szerbiában, de olyan technikai és jogi akadályok merültek fel, amik hónapokra ellehetetlenítettek a kétnyelvű anyakönyvi kivonatok kiállítását. A nemzeti közösségek jogérvényesítése szempontjából fontos fejlemények kapcsán Pásztor István, a Vajdasági Magyar Szövetség elnöke tartott sajtótájékoztatót, amelyen az is elhangzott, hogy az illetékes minisztérium körlevélben értesítette az önkormányzatokat a döntésről.
2018 végén változott az anyakönyvekről szóló törvény - emlékeztetett Pásztor István a sajtótájékoztatón. A Vajdasági Magyar Szövetség elnöke aláhúzta, nem a nyelvhasználattal kapcsolatos része módosult, de a technikai újítások bevezetése miatt gondok léptek fel a kétnyelvű anyakönyvi kivonatok kiadásával kapcsolatban. Ez a probléma oldódik meg hamarosan. „Napokon belül kivehetők lesznek a kétnyelvű anyakönyvi kivonatok, a születési, a házassági és az elhalálozást bizonyító anyakönyvi kivonat is, ugyanis elhárultak azok a technikai-jogi akadályok, amik ezt az elmúlt hónapokban nem tették realitássá.”
Újra bebizonyosodott, miért fontos a kormánykoalíció részének lenni, hiszen a kétnyelvű anyakönyvi kivonatok kiállítása jogi, technikai, ugyanakkor politikai kérdés is volt - hangsúlyozta Pásztor Bálint. A VMSZ-DCSP köztársasági parlamenti frakcióvezetője hozzátette, nem a vonatkozó törvény módosítása lehetetlenítette el néhány hónapra az anyakönyvi kivonatok kiadásának a lehetőségét. „Erre azért került sor, mert a törvény módosításával hálózatba kötötték az összes anyakönyvi hivatalt az országban, és ennek következtében a technikai lehetőségek nem engedélyezték azt, hogy kétnyelvű anyakönyvi kivonatokat lehessen kiadni. Olyan anyakönyvi kivonatokat, amelyek teljes egészében az összes adatot tartalmazták, a mi esetünkben magyar nyelven is.”
Szerbiában az anyakönyvekről és a nyelvhasználatról szóló törvény rendelkezései nincsenek teljesen összhangban - tette hozzá a frakcióvezető. Nem létezik olyan rendelkezés, ami megtiltaná a kétnyelvű anyakönyvi kivonatok kiadását, a nyelvhasználatról rendelkező törvény pedig kötelezi az önkormányzatokat, hogy a közokiratokat a hivatalosan használatban lévő kisebbségek nyelvén is ki kell adni. Idéntől az anyakönyvi kivonatokban feltüntethető a nemzeti hovatartozás is, ennek köszönhetően pedig a részarányos foglalkoztatás gyakorlati megvalósítása is egyszerűbbé válik - részletezte Pásztor Bálint.

Nemsokára újra lehet kérni a kétnyelvű anyakönyvi kivonatokat.

Az anyakönyvi kivonat egy papír, ami minden embernek van.
Az anyakönyvi kivonat egy papír, amin írja az ember nevét.
Az anyakönyvi kivonat egy papír, amin írja, hogy az ember hol és mikor született.
A kétnyelvű anyakönyvi kivonat szerb és magyar nyelvű.
A kétnyelvű anyakönyvi kivonat azért jó, mert a szerb ember is megért mindent.
A kétnyelvű anyakönyvi kivonat azért jó, mert a magyar ember is megért mindent.
Nemsokára újra lehet kérni a kétnyelvű születési anyakönyvi kivonatokat.
Nemsokára újra lehet kérni a kétnyelvű házassági anyakönyvi kivonatokat.
A házassági anyakönyvi kivonat egy papír, amit házasságkötéskor kap a házaspár.
Nemsokára újra lehet kérni a kétnyelvű elhalálozást bizonyító anyakönyvi kivonatokat.
Az elhalálozást bizonyító anyakönyvi kivonat egy papír, amit a meghalt ember családja kap.
2018-ban lehetett kérni kétnyelvű anyakönyvi kivonatokat.
2019. év elején gondok történtek a kétnyelvű anyakönyvi kivonatokkal.
2019. év elejétől nem lehetett kérni kétnyelvű anyakönyvi kivonatokat.
Pásztor István azt mondta, nemsokára újra lehet kérni kétnyelvű anyakönyvi kivonatokat.
Pásztor István a VMSZ elnöke.
A VMSZ a Vajdasági Magyar Szövetség rövidítése.
A VMSZ egy politika párt.
Ha az ember kérni akarja a kétnyelvű anyakönyvi kivonatot, az önkormányzatnak muszáj kiadnia.
Az önkormányzat az a hely, ahol kiadják az anyakönyvi kivonatokat.
Minden városban van önkormányzat.
2019-től a nemzeti hovatartozást is be lehet jelölni az anyakönyvi kivonatba.
Nemzeti hovatartozás például a magyar, a szerb, a roma.


Számos sportfelszereléssel bővült a tóthfalusi Sportcsarnok

Az újonnan érkezett sporteszközöket napi szinten több mint 200 gyermek veheti majd igénybe.

A sportkomplexumban megtalálható az alapfelszerelés, amely az óvodások és általános iskola tanulói számára fontos az oktatás terén, míg az asztalitenisz és a teqball, valamint egyéb labdajátékok pedig az akadémia tanulóinak és a helyi gyerekek számára is használhatóvá válik.
Utasi Jenő, elnök, Nyers István Labdarúgó Akadémia: „Nagy dolog, mert általános iskolásaink sosem láttak még itt helyben tornatermet és felszerelést, legfeljebb képekről. Csak néhány szerényebb eszközünk van, eddig egyik osztályterem lett átalakítva tornateremmé. Van bordásfal, van kötéllétra, van mászókötél, karikák és különféle eszközök, mint a rúd, ugródeszka, tehát minden, ami hozzátartozik a tornateremhez.”

Több új sportfelszereléssel bővült a tóthfalusi Sportcsarnok

Több új sportfelszerelés is érkezett a tóthfalusi Sportcsarnokba.

Tóthfalu 1 település Vajdaságban.
Az új sporteszközöket több mint 200
gyermek tudja használni.
A sportfelszerelések közül vannak olyan
alapfelszerelések is, amelyek
az óvodások és az általános iskolás
tanulók számára fontosak.
Az új sporteszközök érkezése nagyon fontos
a tanítás szempontjából, mert a tóthfalusi
gyerekek ilyen komoly tornatermet
felszerelésekkel együtt
még nem is láthattak élőben.
Az új sporteszközök között van például
bordásfal, kötéllétra, mászókötél,
karikák és különféle eszközök,
mint a rúd, az ugródeszka.
Az új sporteszközök között van például
asztalitenisz, teqball és sok más
labdajáték is, amit az akadémia tanulói
és a falusi gyerekek is használni tudnak.
Tóthfaluban működik a Nyers István
Labdarúgó Akadémia.


Szomorú hír a Palicsi Állatkerből

Szomorú hírek érkeztek a minap a Palicsi Állatkert háza tájáról. Elpusztult Kiara, a nőstény oroszlán mind a négy kölyke. Az állatkert részéről az illetékesek azt nyilatkozták, Kiara túl fiatal volt ahhoz, hogy felnevelje a kölykeit, továbbá nem volt elegendő teje. A nőstény oroszlán július közepén szülte meg a négy kis oroszlánt. A sajtó akkor arról írt, hogy a kölykök világra érkezése kapcsán minden rendben ment, és Kiara elrejtette kölykeit a kíváncsi szemek elől.

Szomorú hír a Palicsi Állatkertből

Szomorú hír érkezett tegnap a Palicsi Állatkertből.

Tegnap szeptember 15-e, szerda volt.
Sajnos 4 oroszlánkölyök elpusztult
a Palicsi Állatkertben.
A 4 oroszlánkölyök a Kiara nevű
nőstény oroszlán kölykei voltak.
Információk szerint Kiara oroszlán
túl fiatal volt ahhoz, hogy felnevelje a kölykeit.
Információk szerint Kiara oroszlánnak
nem volt elég teje ahhoz, hogy felnevelje
a 4 oroszlánkölyköt.
A nőstény oroszlán júliusban hozta világra
a 4 kis oroszlánt.


Mesehősök köszöntik fel videóüzenetben a szülinaposokat

A Szabadkai Gyermekszínház új kezdeményezéséről is beszámoltunk a Közügyekben.

Egy nem mindennapi kezdeményezésnek köszönhetően ismert mesehősök kívánnak boldog születésnapot a gyerekeknek a Szabadkai Gyermekszínház színészeinek tolmácsolásában. Jancsi és Juliska, a Szépség és a Szörnyeteg, Piroska vagy a Farkas, királylányok, hercegek, mindenki megtalálja saját kedvencét, akik személyes videoüzenetben köszöntik fel az ünnepeltet. A tudnivalókról a színészek készítettek egy videót, az részletekről pedig Gál Elvíra beszélt a Közügyekben.

Mesehősök köszöntik fel a szülinaposokat videóüzenetben

A Szabadkai Gyermekszínház új kezdeményezést indított.

A kezdeményezés olyan esemény,
ami korábban még nem volt.
A Szabadkai Gyermekszínház
színészei mesehősöknek öltöznek,
és felköszöntik a szülinapos
gyermekeket.
Videóüzenetben köszöntik fel
a mesehősök a szülinapos
gyermekeket.
Ilyen mesehős például
Jancsi és Juliska,
a Szépség és a Szörnyeteg,
Piroska és a Farkas,
királylányok és hercegek.
Minden gyermek megtalálhatja
a kedvenc mesehősét
a születésnapi videóüzenetben.
A születésnapi köszöntők miatt
a Gyermekszínház telefonszámát
kell felhívni:
555 715
Minden hétköznap délután 2 órától
lehet hívni ezt a telefonszámot.
A Szabadkai Gyermekszínház
várja a szülők, a nagyszülők
hívását, akik szeretnék,
hogy a gyermekeiket
mesehősök köszöntsék fel
születésnapjuk alkalmából.


Holnaptól nyári gumikkal közlekedhetünk

Szerbiában a személygépkocsikon a téli gumik használata november 1-jétől április 1-jéig kötelező, azután pedig biztonsági szempontból ajánlatos elővenni a nyári gumikat. A gépjárművezetőket nem kötelezi a törvény a téli gumi lecserélésére, elmulasztásáért nem jár büntetés, de az illetékesek arra figyelmeztetik a gépjárművezetőket, hogy nyári körülmények között téli abroncsot használni legalább annyira rossz döntés, mint télen nyárival közlekedni. A téli gumik alacsony hőmérsékletre lettek tervezve. Összetételük túl puhává és rugalmassá válik a nyári körülmények között, aminek hatására az abroncs eldeformálódhat és tapadását veszítheti – főként fékezéskor vagy kanyarodáskor. Egy szó, mint száz, ha tehetjük, cseréljük le abroncsainkat nyári kiadásra!

Holnaptól nyári gumikkal közlekedhetünk

Szerbiában a személygépkocsikon a téli gumik használata november 1-jétől április 1-jéig kötelező.

Április 1-je holnap lesz.
Ez azt jelenti, hogy a biztonságos közlekedés érdekében
holnaptól ajánlott elővenni a nyári gumikat.
A sofőröket nem kötelezi a törvény
a téli gumik lecserélésére.
Nem jár büntetés sem akkor, ha a sofőr
nem cseréli le a téli gumikat nyári gumikra.
A szakemberek mégis arra figyelmeztetik
a gépjárművezetőket, hogy a nyári időszakban
veszélyes téli gumikat használni.
A téli gumik alacsony hőmérsékletre lettek tervezve.
A téli gumik túl puhává és rugalmassá válnak
 a nyári körülmények között.
Ez miatt a téli gumik eldeformálódhatnak
és tapadásukat veszíthetik
főként fékezéskor vagy kanyarodáskor.
Ez pedig nagyon veszélyes lehet.
Ha csak tehetjük, cseréljük le az autó gumijait nyári változatra.


Megnyitott a szabadtéri medence Szabadkán

Ez azt jelenti, hogy nyakunkon a meleg időjárás. Elő a fürdőruhákat, és csütörtöktől a 30 fokos csúcsok mellett mindenki megmártózhat a hűs vízben.

Szakács Flóra már nagyon várta, hogy újra megnyissanak a medencék, mint mondta, gyakran le szokott járni a szabadkai sétaerdei medencéhez: „14 éve járok úszni. Szerintem ez a legjobb sport ebben a korban, mi már idősebbek vagyunk.”
A szabadkai sétaerdei medence területén egy olimpiai medence, egy kisebb termálvizes medence, egy gyermekmedence és egy csúszdával ellátott medence várja a csobbanni vágyókat. A járványügyi helyzetre való tekintettel testhőméréskletet mérnek belépéskor, illetve kéz- és lábfertőtlenítés is szükséges.
Az elmúlt időszakban több felújítás is lezajlott a sétaerdei medence területén. Az önkormányzat biztosította a rávalót, 126 millió dinár értékben fejleszthetett az illetékes közvállalat.
Góli Csilla kommunális ügyekkel és fejlesztéssel megbízott városi tanácstag: „Ki kell hangsúlyoznom, hogy ez a 126 millió dinár nem csak ezt az objektumot, tehát nem csak a nyitott medencét fedi, hanem a hat másik objektumot, amiért a Stadion felel, és 8 millió dinárt pedig kapitális beruházásokra, ami a javításokat illeti.”
A szabadkai sétaerdei medence hétfő kivételével minden hétköznap 6 és fél 8, továbbá 11 és 18 óra között várja az úszni vágyókat. Hétfő délelőtt műszaki munkálatokat folytatnak a medence területén, így ezen a napon 12 órakor nyit. A nyitvatartási idő hétvégenként délután egy órával kitolódik.
Dimitrioski Tamara, a szabadkai Stadion Kommunális Közvállalat igazgatója: „Az elmúlt időszakban több ponton is megújítottuk a sétaerdei nyitott medencét. Nemrégiben kiépült egy nyitott játszótér, egy kültéri edzőterem, egy nagy napozó felület, a medence platóját is szanáltuk hidroizolációval, illetve a tribün alatti alsó helyiségekben felújítottuk az öltözőket és a zuhanyzókat.”
A belépőjegy ára változott az előző évekhez képest. Az 5 éven aluli gyerekek ingyen léphetnek be, 5 és 10 éves kor között 100 dinárt kell fizetni, a felnőtt jegy pedig 200 dinárba kerül. Napozóágyat 50 dinárért lehet bérelni, a csúszdás medence egész napos használatáért pedig 150 dinárt kérnek.

Újra megnyitott a szabadtéri medence Szabadkán.

Megnyílt a szabadtéri medence, vagyis itt a meleg időjárás.
Az időjárás-előrejelzések szerint
csütörtöktől 30 fokos melegek lesznek.
A szabadtéri medence a szabadkai sétaerdei
medence  területén van.
Itt van 1 olimpiai medence, 1 kisebb gyógyvizes medence,
1 gyermekmedence és 1 csúszdával ellátott medence.
A járványügyi-helyzet miatt a szabadtéri medence
bejáratánál lemérik az emberek lázát.
A bejáratnál kéz és lábfertőtlenítés is történik.
A szabadkai sétaerdei medencénél
hétfő délelőtt munkálatok vannak,
ezért hétfőn 12 órakor nyit a fürdő.
A többi munkanapon, vagyis keddtől péntekig,
a sétaerdei medence reggel 6 órától
fél 8-ig illetve délelőtt 11 órától este 6 óráig van nyitva.
Hétvégén, vagyis szombaton és vasárnap is
nyitva van a szabadtéri medence.
Az elmúlt időszakban több felújítás is
történt a sétaerdei medence területén.
A medencénél 1 szabadtéri játszótér,
1 szabadtéri edzőterem és 1 nagy
napozó terület is van.
A sétaerdei medencénél felújították
a zuhanyzókat és az öltözőket is.
A belépőjegy ára a következő:
5 éven aluli gyerekeknek ingyenes a medence.
Az 5 és 10 év közötti gyerekeknek
100 dinárt kell fizetni.
A felnőtt jegy ára 200 dinár.
Napozóágyat 50 dinárért lehet bérelni.
A csúszdás medence egész napos
használatáért 150 dinárt kell fizetni.


Péntek 13-a van

Valószínűleg még a bibliai időkben alakult ki a hiedelem, hogy szerencsétlen dolgok történhetnek ezen a napon.

Ebben közrejátszhatott például az is, hogy Jézussal együtt 13 ember vett részt az utolsó vacsorán, és Jézus keresztre feszítése is pénteki napra esett. Az ókori Rómában, majd később a középkorban több helyen, például Angliában is, pénteken hajtották végre a kivégzéseket. Az is érdekes, hogy a középkorban az állítólagos boszorkányok büntetése is péntekre esett.
Bármennyire hihetetlen, de a babona ma is sokakat korlátoz tevékenységükben. A félelem a gazdaságra is kihat. Egyes felmérések szerint csak az Egyesült Államokban 17-21 millió embert érint a fóbia, amely 800-900 millió dolláros bevételkiesést okoz azzal, hogy sokan nem mernek repülőre szállni, autóba ülni vagy balszerencsétől való félelmükben dolgozni.
Ezen a napon nem szabad létrára mászni, és minden baljós gondolatot le kell kopogni egy fán - legalábbis a babonások szerint.

Péntek 13-a van

Régen úgy tartották, hogy péntek 13-án szerencsétlen dolgok történhetnek.

Ma péntek 13-a van.
A péntek 13-ai szerencsétlen naphoz
kapcsolódhat az is, hogy például
Jézussal együtt 13 ember vett részt
az utolsó vacsorán.
Jézus keresztre feszítése is pénteki napon történt.
Nagyon régen például Angliában is
pénteken történtek a kivégzések.
Az is érdekes, hogy a középkorban
a boszorkányok büntetése is pénteki napon történt.
A középkorban még hittek abban
az emberek, hogy léteznek boszorkányok.
Nagyon sokan még ma is félnek
a péntek 13-ától.
Nagyon sokan még ma is hisznek abban,
hogy péntek 13-án szerencsétlen dolgok történhetnek.
Sokan péntek 13-án nem mernek
repülőre szállni vagy autóba ülni.
Sokan a balszerencsétől való félelmükben
nem mernek dolgozni péntek 13-án.
A babona szerint péntek 13-án
nem szabad létrára mászni,
és minden rossz gondolatot
le kell kopogni 1 fán.
Régen az emberek hittek a babonában.
A babona olyan hiedelem, amitől
az emberek félnek.
Ilyen babona például a fekete macska.
Régen az emberek úgy hitték,
hogy a fekete macska is balszerencsét hoz.


Tóparti fagyiparti a Pannon Reggelivel Palicson

Újabb terepi műsor a Pannon Rádióban. A Reggeli négy műsorvezetőjével találkozhatnak Palicson.

Újabb terepi műsorra várja a hallgatókat a Pannon Rádió. Szombaton 14 és 16 óra között Palicson, a Réel fagyizó standjánál találkozhatnak a Reggeli négy műsorvezetőjével. A fagyikóstolás mellett belekukkantanak a Szent István-napi kirakodóvásárba, és bemutatják az üdülőváros nevezetességeit, programlehetőségeit. Lesz fagyievőverseny, vitorlázás és SUP-ozás is.
A műsor a helyszínen, a 91,5-ön és a Pannon Reggeli Facebook-oldalán is követhető. Utóbbi platformon fotók és videók is megtalálhatók lesznek.

Palicsra látogat a Pannon Reggeli csapata

Ma délután Palicson tart élő műsort a Pannon Reggeli csapata.

Ma augusztus 14-e, szombat van.
Ma délután 2 órától délután 4 óráig
élőben is találkozhatnak
a Pannon Reggeli 4 műsorvezetőjével
a palicsi parkba látogatók.
A Réel fagyizónál lesz a mai Pannon Reggeli műsora.
A műsorban fagyikóstolás, fagyievő verseny
és vitorlázás is lesz.
A műsorvezetők belenéznek
a Szent István-napi kirakodóvásár kínálatába.
A műsorvezetők beszélnek majd Palics nevezetességeiről is.
A műsor a helyszínen vagy a 91,5-ön
vagy a Pannon Reggeli Facebook-oldalán is
követhető lesz.
Az élő műsorról képek és videók kerülnek fel
a Pannon Reggeli Facebook-oldalára.
Érdemes lesz ma is hallgatni
a Pannon Rádiót délután 2 órától 4 óráig,
vagy kimenni Palicsra élőben nézni a műsort.


Tucindan - a karácsonyi készülődés kezdete Szerbiában

Ma van az ortodox karácsony nagyböjtje előtti nap, melyet a szerbek tucindannak neveznek, és melyhez számos népszokás fűződik.

Úgy tartják, ilyenkor nem szabad semmit kiadni a házból, és a tartozásokat is vissza kell adni. Ellenkező esetben egész évben csak mennek majd a dolgok a családtól, ahelyett, hogy jönnének.
Rendszerint ilyenkor vágják le a malacot is, melyet aztán holnap megsütnek és karácsonykor megesznek. A hagyomány szerint a pecsenyétől függ majd a ház népének egészsége és szerencséje az évben - a malacnak így kifogástalanul tápláltnak és egészségesnek kell lennie. Az erre szánt állatot rendszerint külön tartották, és jobban odafigyeltek rá.
Tucindan alkalmával végzik az ünnep előtti nagytakarítást is.

Karácsonyi készülődés kezdete Szerbiában

Ma van tucindan, vagyis az ortodox karácsonyi készülődés kezdete Szerbiában.k

Ma január 5-e, csütörtök van.
Ma van az ortodox karácsony nagyböjtje előtti nap.
Ehhez a naphoz több népszokás is tartozik.
Úgy tartják, hogy ezen a napon
nem szabad semmit kiadni a házból.
Úgy tartják, hogy ezen a napon
a tartozásokat is vissza kell adni.
Ha ezen a napon nem így tesznek
az ortodox hívek, akkor egész évben
csak mennek majd a dolgok a családtól,
ahelyett, hogy jönnének.
Ezen a napon vágják le a malacot is,
amit holnap megsütnek és karácsonykor
megesznek az ortodox hívek.
Holnap január 6-a, péntek lesz.
Január 6-án van az ortodox karácsony böjtje.
Tucindan alkalmával, vagyis ma végzik
az ünnep előtti nagytakarítást az ortodox hívek.
Szerbiában sok szerb lakos ortodox hívő.


Tavaszias, de esővel, zivatarral tarkított idő vár ránk

Akár 18 fokos csúcshőmérséklet is lehet a térségben.

Szabadkán és környékén a héten tavaszias időre van kilátás. A mai nap folyamán az elmúlt napokhoz hasonlóan csapadékos időre ébredhettünk. A nappali órákban felhős és napos időszakok váltakoznak, a maximum hőmérséklet pedig 13-14 fok körül alakul. Szerdán megnövekednek a hőmérsékleti értékek, 16 fokot mérhetünk majd, viszont frissítő csapadék továbbra is jelentkezhet.
Csütörtökön már igazi tavaszias időre van kilátás, 18 fokot is mérhetünk majd, azonban hevesebb zivatarokra is számítani kell. A hétvégéhez közeledve, pénteken és szombaton továbbra is kitart majd a 17-18 fokos időjárás.
Vasárnapra viszont újra lehűlés várható, 12 fok körül alakul majd a hőmérséklet. Esernyőnket ajánlott a hét minden napján magunknál tartani.

Tavaszias, de esős idő vár ránk

A következő napokban tavaszias, de esős idő vár ránk térségünkben.

Ma reggel is csapadékos idő várt ránk.
Ma március 7-e, kedd van.
Csapadék ugyanaz, mint az eső.
Ma a nappali órákban felhős és napos
időszakok váltakoznak.
Ma délután 14 fok körül alakul a hőmérséklet.
Szerdán már 16 fokos hőmérséklet is lehet.
Csapadék továbbra is kialakulhat.
Szerda március 8-a, holnap lesz.
Csütörtökön már igazi tavaszias időjárás várható.
Csütörtök délután akár 18 fokos időjárás is lehet.
Kellemes, tavaszias időjárás lesz csütörtökön,
de záporokra, zivatarokra is számíthatunk.
Pénteken és szombaton is marad
a tavaszias idő, 18 fokos hőmérséklettel.
Vasárnap érkezik a lehűlés, 12 fokos hőmérséklettel.
A hét minden napjára érdemes esernyőt tartani magunknál.


Árnyékban is pokoli lesz a hőség

Szinte megegyezik a levegő és a test hőmérséklete. A napra inkább ne is menjenek ki!

Forró a hétvége, narancssárga hőségriasztás van érvényben egész Szerbia területén. 34 és 38 fok között alakulnak a csúcsértékek. Észak-Vajdaságban várhatóan 36-37 fokig emelkedik a hőmérséklet.
Vasárnap néhány fokkal kevesebbet mérhetünk, és időnként már lehetnek felhők az égen.
A jövő hét elejére rövid ideig tartó zivatarokra figyelmeztet a Köztársasági Hidrometeorológiai Intézet. Egyes helyeken jelentős csapadék is hullhat, és nem csak eső, akár jég is. A zivatarok idején erős széllökések lehetnek. A hőmérséklet azonban továbbra is 30 fok felett alakul.

Hőség lesz ma is

Egész hétvégén nagy lesz a hőség az országban.

Hétvége szombat és vasárnap.
Ma augusztus 6-a, szombat van.
A hétvégére narancssárga hőségriasztás
van érvényben Szerbia területén.
A narancssárga riasztás azt jelenti,
hogy a nagy hőség veszélyes lehet
az emberekre és az állatokra is.
Ma és holnap is 34 fok és 38 fok között
alakul a hőmérséklet.
Holnap augusztus 7-e, vasárnap lesz.
Ezekben a nagy melegekben legjobb,
ha hűvös helyen maradunk.
A jövő hét elején rövid ideig tartó zivatarok várhatók.
Jövő hét elején egyes helyeken
nagyobb mennyiségű csapadék is hullhat.
A csapadék ugyanaz, mint az eső.
Akár jég is eshet egyes helyeken
a jövő hét elején.
Jövő hét eleje hétfő és kedd lesz.
A zivatarok miatt nem hűl le a levegő
a jövő hét elején sem.
Maradnak a 30 fok feletti hőmérsékletek.


Változékony időjárás várható húsvétkor

Idén húsvétkor nem élvezhetjük zavartalanul a napsütést. Lehűlés, erősebb széllökések és csapadék várható. Az elkövetkező napokban kettős-front vonul át felettünk, ami kellemetlenségekkel járhat az erre érzékenyek számára.

Változékony időjárás várható húsvétkor. Nagyszombaton túlnyomóan felhős lesz az égbolt, lehűlésre kell számítani. Helyenként felerősödhet a szél. A legalacsonyabb hőmérséklet 5, a legmagasabb 15 fok körül alakul. Szombaton kettős fronthatás érvényesül. Sokaknál jelentkezhet fejfájás, gyakori lehet a vérnyomás-ingadozás. Egyesek rosszullétet tapasztalhatnak, emellett alvászavarok is felléphetnek, napközben pedig ingerlékenyek, nyugtalanok lehetünk.
Húsvétvasárnap is hasonló időre számíthatunk, esővel és széllel, a reggeli órákban előfordulhat talaj menti fagy is. A legalacsonyabb hőmérséklet 1, a legmagasabb pedig 11 fok körül alakul. Fronthatásra ekkor már nem kell számítanunk.
Húsvéthétfőn is számolni kell csapadékkal, a reggeli órákban -1, 4 fokot, míg napközben 12-15 fokot mérhetünk. Kedden pedig ismét egy hidegfront, újabb lehűlés érkezhet vidékünkre.

Változékony időjárás várható húsvétkor

Változékony időjárás várható térségünkben húsvétkor.

A változékony időjárás azt jelenti,
hogy egyszer napos idő van,
utána akár felhős, esős idő is lehet.
Nagyszombaton felhős lesz az ég
és lehűl a levegő is.
Nagyszombat április 3-a, holnap lesz.
Nagyszombaton a legalacsonyabb
hőmérséklet 5 fok lehet.
A legmagasabb hőmérséklet
10 fok és 15 fok között lesz
nagyszombaton.
Húsvétvasárnap is hasonló időre
kell számítani térségünkben.
Húsvétvasárnap eső és szél is kialakulhat.
Húsvétvasárnap reggel talaj menti fagy is lehet.
Húsvétvasárnap április 4-e lesz.
Húsvétvasárnap délután
11 fokos hőmérsékletre számíthatunk.
Húsvéthétfőn csapadék is várható.
Csapadék ugyanaz, mint az eső.
Húsvéthétfő délután 12 fok és 15 fok között
alakul a hőmérséklet.


Viharokra és jégesőre kell számítanunk a következő napokban

Ítéletidőre figyelmeztet a Köztársasági Hidrometeorológiai Intézet.

Holnap és szerdán is előfordulhatnak Vajdaságban lokális viharok nagy széllel és jégesővel kísérve. A hőmérséklet is csökken, Észak-Vajdaságban szerdán 20 fok alatt lesz a csúcs. Csütörtöktől újabb felmelegedés jön. A változékony idő rossz hatással lehet a krónikus betegekre, az asztmásokra és a vérnyomásproblémákkal küszködőkre.

Viharok és jégeső is várható a napokban

A következő napokban viharok és jégeső is várható térségünkben.

Ma és holnap is várhatók
viharok, széllel
és jégesővel együtt.
Ma és holnap is
hűvösebb lesz a levegő.
Ma augusztus 4-e,
kedd van.
Holnap augusztus 5-e,
szerda lesz.
Szerda délután már csak
20 fok alatt lesz
a hőmérséklet.
Csütörtöktől érkezik
az újabb felmelegedés.
A változékony időjárás
rossz lehet a krónikus betegek
és az asztmások egészségére.
Krónikus beteg például,
aki szívbeteg,
vagy akinek
vérnyomás problémái vannak.


Gyermekfilmek július elején Palicson

Gyermekeknek szóló európai alkotásokat vetítenek július elején a Palicsi Filmfesztivál előprogramjában. Nem csak a kicsiknek, a felnőtteknek is érdemes elmenni a szabadkai Eurocinemába, mert az elmúlt 1-2 év legjobb európai filmjeinek válogatását nézhetik meg. Kedden például a Szörnyetegek című francia-spanyol dráma van műsoron este 7 órakor, szerdán pedig a Marlowe misztikus krimi-dráma, Liam Neesonnal a főszerepben. Az előprogram részeként hamarosan a szabadkai főtéren is lesz szabadtéri vetítés. Más filmek mellett megtekinthető Till Attila Tiszta szívvel című 2015-ös akció-vígjátéka, valamint Csuja László és Nemes Anna 2022-es drámája, a Szelíd. A vetítések a korzón most szombaton kezdődnek este fél 10-kor. Az idén jubileumát ünneplő, 30 éves Palicsi Filmfesztivál egyébként július 15-én kezdődik és 21-ig tart.

Gyermekfilmek július elején Palicson

Gyermekeknek szóló európai filmeket vetítenek július elején a Palicsi Filmfesztivál előprogramjában.

Nem csak a kicsiknek, a felnőtteknek is
vetítenek filmeket a szabadkai Eurocinemában.
Az elmúlt 1-2 év legjobb európai filmjeinek válogatását
nézhetik meg az érdeklődők az Eurocinema moziban.
Ma például a Szörnyetegek című
francia-spanyol drámát vetítik este 7 órakor.
Ma július 4-e, kedd van.
Szerdán a Marlowe misztikus krimi-drámát vetítik,
Liam Neeson színésszel a főszerepben.
Szerda július 5-e, holnap lesz.
A Palicsi Filmfesztivál előprogram részeként hamarosan
a szabadkai főtéren is lesz szabadtéri vetítés.
Más filmek mellett megtekinthető Till Attila
Tiszta szívvel című 2015-ös akció-vígjátéka.
Megtekinthető még Csuja László és Nemes Anna
2022-es drámája, a Szelíd című film is.
A vetítések a korzón most szombaton kezdődnek este fél 10-kor.
Szombat július 8-a lesz.
Idén a 30 éves Palicsi Filmfesztivál
július 15-én kezdődik és 21-ig tart.


Mivel május 1-je vasárnapra esik, a 2-a mellett a 3-a is munkaszüneti nap. Palics már javában várja a zajos kikapcsolódásra vágyókat - a vidámpark is áll már. Akik pedig szűkebb körben, grillezéssel töltik az ünnepet, várhatóan ma rohamozzák meg az üzleteket és henteseket. A hús ára az elmúlt néhány napban sokfelé megemelkedett, az olcsóbb termékeket pedig gyorsan szétkapkodták az emberek. A főbb üzletláncok egyébként holnap általában 14 óráig dolgoznak az országban.

Hosszú hétvége kezdődik Szerbiában

Újabb hosszú hétvége kezdődik Szerbiában.

A húsvét után most a majálist ünnepli az ország.
Mivel május 1-je vasárnap lesz,
ezért a május 2-a és 3-a is
munkaszüneti nap lesz Szerbiában.
Palicson óriási vidámpark várja mától
a szórakozni vágyókat.
Ma április 30-a, szombat van.
Sokan családi vagy baráti körben
ünnepelnek sütögetés, evés mellett.
Ezért várhatóan ma nagyobb tömeg lesz
a henteseknél és az üzletekben.
A hús ára az elmúlt napokban
több helyen is megemelkedett.
Az olcsóbb húsokat pedig
nagyon gyorsan szétkapkodták az emberek.
A legtöbb üzlet holnap 14 óráig dolgozik
az országban.
Holnap május 1-e, vasárnap lesz.


Vörös riasztás: erős szél, villámlás és csapadék érkezik

Bánátban és Szerbia keleti részein vörös riasztás van érvényben a délután várható viharok miatt. A Köztársasági Hidrometeorológiai Intézet hirtelen időjárás-változásra figyelmeztet.

Az előrejelzések szerint a front erős széllel éri el térségünket, villámlásra és nagy mennyiségű csapadékra is számítani kell.
Vajdaság nyugati részén narancssárga, míg Bánátban a nagy mennyiségű eső miatt vörös riasztás van érvényben.
A hőmérséklet is jelentősen visszaesik a front hatására, a mai 30 fok feletti maximumok után, holnap már a 25 fokot is csak elvétve éri el a hőmérő higanyszála.
A várható viharok miatt a Belügyminisztérium felszólította a polgármestereket és a körzetvezetőket, hogy tegyék meg a szükséges lépéseket, és készüljenek fel a viharokra és a viharkárok minél gyorsabb elhárítására.

Érkezik a lehűlés

Ma augusztus 5-e, szombat van.
A hidegfront erős széllel, villámlással
és nagy mennyiségű csapadékkal érkezik.
A csapadék ugyanaz, mint az eső.
A viharok és a nagy mennyiségű esőzések miatt
vörös riasztás van érvényben
Bánátban és Szerbia keleti részein.
Hirtelen időjárás-változásra figyelmeztetnek.
Ma még 30 fok felett lesz a hőmérséklet.
A hidegfront érkeztével holnap már csak
25 fokot mérhetünk a délutáni órákban.
Holnap augusztus 6-a, vasárnap lesz.


Két kekszet von ki a forgalomból a Lidl - fémreszeléket tartalmazhat

Kivonnak a forgalomból két terméket a szerb piacon – Ha vásároltak belőlük, azonnal vigyék vissza – a pénzt visszaadják számla nélkül is.

A Szerbiai Lidl Társaság honlapján tette közzé, hogy két kekszet kivon a forgalomból, mert nem zárható ki annak lehetősége, hogy fémreszeléket tartalmaz.
A Lidl szerbiai képviselete arról tájékoztat, hogy a holland Banketbakkerij Merba vállalat bevonta a következő termékeit: a 210 grammos Sondey Grandino Tripl Chocolate Cookies nevű kekszet, melynek gyártási tételszáma 2334703, valamint a szintén 210 grammos Sondey Grandino Soft Baked White Chocolate, Lemon Cookies kekszet, gyártási tételszáma 2334709.
Mindkét terméken a feltüntetett lejárati dátum 2024.12.12.
Az említett kekszek gyártási sorozatánál nem zárható ki annak lehetősége, hogy fémreszeléket tartalmaznak.
Mivel a szóban forgó kekszeket a szerbiai Lidl üzletlánc is forgalmazta, a fogyasztók védelme érdekében azonnal kivonták őket a forgalomból. Az esetleges sérülésveszély miatt arra kérik a vásárlókat, hogy ne fogyasszák ezeket a termékeket. Ugyanakkor arról is tájékoztatják a fogyasztókat, hogy aki az említett lejárati dátummal és gyártási tételszámokkal jelölt termékekből vásárolt, visszaviheti a Lidl bármely üzletébe. A pénzt visszakapja a számla felmutatása nélkül is.

2 kekszet von ki a forgalomból a Lidl

2 kekszet von ki a forgalomból a Lidl bevásárlóközpont Szerbiában.

Ezt a hírt ma jelentette be
a Lidl Társaság az internetes oldalukon.
Ma február 22-e, csütörtök van.
Kivonni a forgalomból az azt jelenti,
hogy nem árulja többet a Lidl
ezt a 2 fajta kekszet.
Azért von ki 2 kekszet a forgalomból
a Lidl, mert fémreszeléket tartalmazhat a 2 keksz.
A következő 2 termékről van szó:
A 210 grammos Sondey Grandino Tripl Chocolate Cookies nevű keksz.
A másik keksz a 210 grammos
Sondey Grandino Soft Baked White Chocolate Lemon Cookies nevű keksz.
Mind a 2 kekszen a lejárati dátum
a 2024.12.12.
Ebben a 2 fajta kekszben
fémreszelék fordulhat elő,
ami káros lehet az ember egészségére.
A Lidl munkatársai arra kérik a vásárlókat,
hogy ne fogyasszák ezeket a kekszeket.
Aki már megvásárolta az említett kekszeket, az visszaviheti
a Lidl bármelyik üzletébe.
A keksz árát visszakapják a vásárlók,
még akkor is,
ha nem mutatják fel a számlát.


Napsütés váltja fel a hideg, ködös reggelt

Habár a korai órákban kisebb volt a köd az előző naphoz képest és már hajnalban is plusz fokot mértünk, a hétvégén továbbra is túlnyomóan felhős és ködös időjárásra kell számítani a reggeli órákban, de a délután folyamán a nap is előbújik majd.

Az előrejelzések szerint a legmagasabb nappali hőmérséklet környékünkön 9-10 fok körül alakul, míg a déli országrészben akár 15 fokot is mérhetnek. A hajnalok egyre hidegebbek lesznek, akár mínuszokat is mérhetünk.
Vasárnap és hétfőn szintén borongós időre számíthatunk, nyugaton és délnyugaton rövid ideig tartó csapadék is kialakulhat. Kedden és szerdán viszont az ország nagy részén ismét kellemes őszi időjárásban lesz részünk, napsütéssel.

A hideg, ködös reggel után napsütés várható

A hétvégén marad a felhős, ködös időjárás térségünkben.

Hétvége szombat és vasárnap.
Helyenként akár a nap is kisüthet a délutáni órákban.
Ma november 13-a, szombat van.
Holnap november 14-e, vasárnap lesz.
Az időjárás-előrejelzések szerint ma délután
10 fok körül alakul a hőmérséklet.
A hajnalok egyre hidegebbek lesznek,
akár mínusz fokokat is mérhetünk.
Vasárnap és hétfőn is marad a felhős időjárás.
Vasárnap és hétfőn csapadék is kialakulhat.
Csapadék ugyanaz, mint az eső.
Kedden és szerdán az ország nagy részén
újra kellemes, őszi időjárás lesz.
Kedden és szerdán már több napsütésre lehet számítani.


Tűzijáték Budapesten és a Pannon Televízióban

Este kilenckor kezdődik az egy héttel elhalasztott ünnepi tűzijáték Budapesten, több mint hetven helyről lövik majd fel a bombákat, de lesz fény- és drónshow is.

A tavalyi pirotechnikai show volt az első, ami egy történetet mesélt el, ezt a hagyományt folytatják ma is. A tűzijáték előtt 19.30 és 20.00 óra között a Magyar Honvédség Gripenjei kötelékben repülnek majd a Duna Parlament és Lánchíd közötti szakaszán. A 21 órakor kezdődő tűzijátékot a Pannon Televízióban is megtekinthetik.

Ma este lesz a tűzijáték Budapesten

Ma este 9 órakor kezdődik az ünnepi tűzijáték Budapesten.

Ma augusztus 27-e, szombat van.
Eredetileg múlt hét szombaton,
augusztus 20-án lett volna az ünnepi tűzijáték.
A rossz időjárás miatt 1 héttel elhalasztották
az ünnepi tűzijátékot Budapesten.
Ma este több mint 70 helyről lövik majd fel
a tűzijátékokat és lesz fényshow is.
A tűzijáték előtt ma este 19:30 és 20:00 között
a Magyar Honvédség vadászrepülői
repülő bemutatót tartanak
a Duna Parlament és Lánchíd közötti szakaszán.
Az este 9 órakor kezdődő tűzijátékot
a Pannon Televízióban élőben megtekinthetik.


Van, ahol már tél van

A hidegfronttal együtt az első hó is megérkezett Szerbiába, a Kopaonik-hegység ma reggelre fehérbe borult.

A Szerbiai RTV jelentése szerint a hőmérséklet ezen a tájegységen fagypont környékén van.
Tegnap a régióban egyébként már máshol is esett a hó, Bosznia-Hercegovinában a Vlašić-, Horvátországban a Velebit-, Szlovéniában pedig a Triglav-hegységen jelentkeztek a tél első jelei.

Van, ahol már leesett az első hó

A lehűléssel együtt az első hó is megérkezett Szerbiába.

A szerbiai Kopaonik-hegységen
ma reggel elkezdett esni a hó.
Ma szeptember 18-a, vasárnap van.
Ezen a részen a hőmérséklet fagypont
környékén van.
Ez azt jelenti, hogy 0 fok alatt van
a hőmérséklet a Kopaonik-hegységen.
Tegnap már máshol is esett hó.
Tegnap szeptember 17-e, szombat volt.
Tegnap esett a hó például
Bosznia-Hercegovinában a Vlašić-hegységen,
Horvátországban a Velebit-hegységen,
Szlovéniában pedig a Triglav-hegységen.
Ezeken a helyeken már megérkezett
a hideg, kora téli időjárás.


Ingyenes rehabilitáció a nyugdíjasoknak

A támogatást a gyógyterápiára szakosodott hazai egészségügyi intézményekben, illetve a gyógyfürdőkben érvényesíthetik azok az idősek, akik Szerbia területén rendelkeznek lakcímmel.

Tíznapos, ingyenes rehabilitációt kérelmezhetnek azok a nyugdíjasok, akiknek az össz havi járandósága nem haladja meg a 39.850 dinárt.
Az elbírálásnál azok kaphatják meg a támogatást a gyógykezelésre, akik a 2020-ban megjelent első kiírás óta egyszer sem használták ki a lehetőséget. Az érdeklődőknek az igényléskor ki kell tölteniük az erre a célra közzétett jelentkezési lapot, s ezen fel kell tüntetniük, hol szeretnének gyógyulni.
A kiírásra január 9-től 25-ig jelentkezhetnek a nyugdíjasok a Köztársasági Nyugdíj- és Rokkantbiztosítási Alap honlapján.

Ingyenes rehabilitáció a nyugdíjasoknak

Ingyenes rehabilitációra jelentkezhetnek a szerbiai nyugdíjasok.

A rehabilitáció különböző betegségek
vagy sérülések hosszabb ideig történő gyógyítása.
A támogatást a gyógyterápiára szakosodott
hazai egészségügyi intézményekben
vagy a gyógyfürdőkben használhatják ki a nyugdíjasok.
Azok a nyugdíjasok jelentkezhetnek az ingyenes rehabilitációra,
akik Szerbia területén rendelkeznek lakcímmel.
10 napos, ingyenes rehabilitációt kérhetnek
azok a nyugdíjasok, akiknek a havi nyugdíja
nem több, mint 39.850 dinár.
Azok a nyugdíjasok kaphatják meg a támogatást a gyógykezelésre,
akik a 2020-ban megjelent első kiírás óta
egyszer sem használták ki a támogatást.
Az érdeklődőknek a támogatás igénylésekor ki kell tölteniük
1 jelentkezési lapot.
Ezen a jelentkezési lapon fel kell tüntetniük, hol szeretnének gyógyulni.
A támogatásra január 9-től 25-ig jelentkezhetnek a nyugdíjasok
a Köztársasági Nyugdíj- és Rokkantbiztosítási Alap internetes oldalán.
Január 9-e tegnap volt.


Cipősdoboz akció, hogy a szegényebb gyerekeknek boldogabb karácsonyuk legyen

A Kosztolányi Dezső Tehetséggondozó Gimnázium idén is megszervezi a Cipősdoboz Akciót, amelynek keretein belül a szegényebb gyerekeknek ajándékokat gyűjtenek, hogy boldogabb karácsonyuk lehessen.

A cipősdobozokba csomagolt meglepetéseket november 28-tól december 15-ig várják a Kosztolányi Dezső Tehetséggondozó Gimnázium, valamint a Szabadkai Műszaki Szakfőiskola (VTŠ) épületében minden hétköznap 7:30-tól 18 óráig. A szervezők örülnének, ha minden dobozba kerülne:
1. édesség
2. taneszköz
3. játék
4. tisztálkodási szerek
Fontos, hogy a dobozok legyenek könnyen kicsomagolhatók, illetve visszacsomagolhatók, ugyanis a szervezők kiosztás előtt átnézik azokat, így biztosítva lesz, hogy minden gyerek hasonló összeállítású csomagot kapjon, hiszen minden fent felsorolt elemből arányosan kerülnek tárgyak a meglepetés dobozba. Ha valaki nincs olyan helyzetben, hogy egy egész dobozt a fenti módon meg tudjon tölteni, a szervezők örömmel fogadnak külön adományokat is, pl. egy zacskó édességet. Megkönnyíti a csomagok rendszerezését, ha szerepel majd a dobozokon, hogy kinek szánják, pl. 10-11 éves fiú részére.
Az akció részeként a Kosztolányi Dezső Tehetséggondozó Gimnázium együttese, a Rebellis december 12-én a Népkör MMK színháztermében 18 órai kezdettel jótékonysági koncertet szervez. A belépő egy megtöltött cipősdoboz vagy bármilyen, cipősdobozba szánt adomány. Minden zenekedvelőt szeretettel várnak!
További információk a Cipősdoboz akció 2022 Facebook és Cipősdoboz akció 2022 Instagram oldalán.

Idén is megszervezik a Cipősdoboz Akciót

A Kosztolányi Dezső Tehetséggondozó Gimnázium idén is megszervezi a Cipősdoboz Akciót.

A Cipősdoboz Akció 1 karácsonyi jótékonysági akció.
A Cipősdoboz Akció célja, hogy a szegényebb
gyerekeknek gyűjtsenek ajándékot,
hogy boldogabb karácsonyuk lehessen.
A jószándékú emberek cipősdobozokba
csomagolhatnak meglepetéseket
a szegény sorsú gyerekek számára.
A cipősdobozokba csomagolt meglepetéseket
november 28-tól december 15-ig várják
Kosztolányi Dezső Tehetséggondozó Gimnázium épületébe.
A cipősdobozokba csomagolt meglepetéseket
a Szabadkai Műszaki Szakfőiskola (VTŠ) épületébe is
várják november 28-tól december 15-ig.
Ma van november 28-a, hétfő.
A cipősdobozokba csomagolt meglepetéseket
minden hétköznap reggel 7:30-tól
este 6 óráig várják az említett épületekbe.
A szervezők örülnének, ha minden
cipősdobozba kerülne például
édesség, taneszköz, játék és tisztálkodási szer.
Fontos, hogy a cipősdobozok legyenek
könnyen kicsomagolhatók és visszacsomagolhatók.
Ez azért fontos, mert a cipősdobozok kiosztása előtt
a szervezők átnézik azokat,
hogy biztos minden gyerek hasonló csomagot kapjon.
A szervezők arra kérik a jóakaratú embereket,
hogy a cipősdobozokra írják rá,
hogy hány éves gyereknek szánják
a meglepetéseket.
A szervezők arra kérik a jó akaratú embereket,
hogy a cipősdobozokra írják rá,
hogy fiúnak vagy lánynak szánják a meglepetéseket.
Még több információt a Cipősdoboz akció 2022 Facebook oldalán
és a Cipősdoboz akció 2022 Instagram oldalán lehet olvasni.


Szabadkán, Topolyán és Kishegyesen fokozottan ellenőrzik a sofőröket

Vasárnapig fokozott közúti ellenőrzést tart a rendőrség Szabadka, Topolya és Kishegyes területén - tájékoztat a szerbiai belügyminisztérium.

Kiemelten figyelnek a gyorshajtásra, a szabálytalan előzésre és az ittas vezetésre. Az illetékesek arra kérik a járművezetőket, hogy tartsák be a közlekedési szabályokat.

Szigorúan ellenőrzik a sofőröket

Szabadkán, Topolyán és Kishegyesen a rendőrök szigorúan ellenőrzik a sofőröket.

Vasárnapig tart a szigorú közúti ellenőrzés
Szabadka, Topolya és Kishegyes területén.
Vasárnap március 26-a lesz.
A rendőrök főleg a gyorshajtásra,
a szabálytalan előzésre
és az ittas vezetésre figyelnek.
A rendőrség arra kéri a sofőröket,
hogy tartsák be a közlekedési szabályokat.


Érkezik a 10 ezer dinár az egészségügyi dolgozóknak

10 ezer dináros egyszeri támogatást kapnak ma Szerbiában az egészségügyi dolgozók. Ez egyben módja is annak, hogy az állam még egyszer köszönetet mondjon mindazért, amit hazájukért tesznek - mondta Siniša Mali.

A szerb pénzügyminiszter hangsúlyozta, az állam az elmúlt két évben mintegy 20 százalékkal emelte meg az egészségügyi dolgozók fizetését, amit idén januárban további 8 százalékkal növelt.
Mali hozzátette, az egészségügyi dolgozók mellett a nyugdíjasok február 10-én 20 ezer dináros, a 16 és 29 év közötti fiatalok pedig 100 eurós támogatást kapnak. Ez bizonyítja azt, hogy országunk erős és stabil helyzetben van, és hogy törődik az állampolgáraival - tette hozzá a pénzügyminiszter.

Ma kapják meg a 10 ezer dináros egyszeri támogatást a szerbiai egészségügyi dolgozók.

Ma január 14-e, péntek van.
Egészségügyi dolgozó például az orvos, a nővér, az ápoló.
Siniša Mali elmondta, hogy az egyszeri
10 ezer dináros támogatással,
köszönetet mond az állam
az egészségügyi dolgozók munkájáért.
Siniša Mali a szerb pénzügyminiszter.
A pénzügyminiszter azt is elmondta,
hogy idén januárban 8 százalékkal megemelik
a szerbiai egészségügyi dolgozók fizetését.
Idén 2022 van.
Február 10-én a szerbiai nyugdíjasok
20 ezer dinár értékű egyszeri támogatást
kapnak majd a szerb államtól.
A 16 év és 29 év közötti szerbiai fiatalok pedig
100 eurós támogatást kapnak majd az államtól.
Siniša Mali elmondta, hogy a támogatásokkal
Szerbia azt mutatja, hogy az ország erős
és törődik az állampolgáraival.


Iskolatáska az adai elsősöknek

A gyerekek szerda délután vehették át az ajándékot a városháza dísztermében. A Duga Civil Szervezet, Ada önkormányzata, valamint egy helyi táskakészítő vállalat jóvoltából jött létre az akció.
Vesna Civrić, az adai Duga Civil Szervezet elnöke: „144 gyerek van. Ennyi gyerek kap táskát, függetlenül attól, hogy milyen nemzetiségű. Az a közös bennük, hogy elsősök. Azt ki kell hangsúlyozni, hogy a Belmil cég adja a táskákat. A sérült gyerekek is kapnak táskát. Így működik ez nálunk már nyolc éve.”

Iskolatáska az adai elsősöknek

Iskolatáskákat kaptak a szeptemberben kezdő elsős diákok Ada községben.

Ada 1 város és község Vajdaságban.
Ada község 144 jövendőbeli elsős diákja
kapott iskolatáskát.
A gyerekek szerda délután vehették át
az ajándékot az adai városháza dísztermében.
Szerda június 22-e, tegnap volt.
A Duga Civil Szervezet, Ada önkormányzata
és 1 adai táskakészítő vállalat ajándékozta meg
a gyerekeket iskolatáskával.
A fogyatékkal élő jövendőbeli elsős diákok is kaptak
iskolatáskát Ada községben.
Fogyatékkal élő ember például
a mozgássérült ember, a látássérült ember
vagy az értelmi sérült ember.
A táskák ajándékozását idén 8. alkalommal
szervezték meg Ada községben
a jövendőbeli elsős diákok számára.


Több kedvezményt nyújtanak majd az új nyugdíjaskártyák

Javában zajlik a nyugdíjaskártyák igénylése. Októbertől kedvezményre jogosult minden kártyabirtokos. Az igénylés többféleképpen történhet. Nagy az érdeklődés az új kedvezményrendszer iránt.

Már csütörtökön meghaladta a 100 ezret azoknak a nyugdíjasoknak a száma, akik igényelték a nyugdíjaskártyát a Köztársasági Nyugdíj- és Rokkantbiztosítási Alap kirendeltségeiben vagy elektronikus úton. Azonban a bejelentés szerint ezeket csak október lehet majd használni és igénybe venni.
Sokan értesültek már a nyugdíjaskártyáról, azonban részletes információikat az igényléséről és az általa megvalósítható kedvezményekről még kevesen tudnak, ennek oka, hogy fokozatosan derülnek majd ki a bővebb információk.
Tóháti Rozália, Palics: „Hallottam a rádióból, hogy majd lehet igényelni, és ha valahol vásárol többet, akkor valamennyivel olcsóbb lesz.”
A nyugdíjaskártya igénylésének eljárását a palicsi Perić Boško a gyerekeire bízza: „Szeretném igényelni, természetesen, hiszen engedményeik lesznek, és kaphatok valamit olcsóbban. Talán akad majd ingyen valami fiatal leányzó is.”
A palicsi Sereg Irén élt a lehetőséggel, és fia segítségével már ki is töltötte a www.zpk.trezor.gov.rs címen található űrlapot.
A kártyával a tervek szerint az árucikkek és a szolgáltatások kifizetésekor a felhasználó pontokat kap. Minden elköltött 500 dinár után 1 pont jár. A hónap folyamán megszerzett pontok értéke nem haladhatja meg a szerbiai átlagnyugdíj összegét. A nyugdíjas kártya tulajdonosa az összegyűjtött pontok alapján juthat bizonyos kedvezményekhez, árengedményeket, sőt ajándékot is kaphat.
Siniša Mali, pénzügyminiszter, Szerbia: „A név, a vezetéknév, a cím, a személyi szám, a telefonszám - csak ezek az adatok szükségesek az űrlap kitöltéséhez, minden egy-két percig tart. Folyamatosan, ahogyan a nyugdíjas kártyára a legidősebbek jelentkeznek, kézbesítjük azokat nekik. Ahogy a kártyák elkészülnek, azokat minden kirendeltségben kézhez lehet majd kapni.”
A tárcavezető reményét fejezte ki, hogy egyre több bevásárlóközpont, nagykereskedelmi lánc kapcsolódik majd be az akcióba, és egyre hosszabb lesz a kedvezményeket nyújtó cégek listája. Mali hangsúlyozta, az új nyugdíjas kártyák sokkal több kedvezményt nyújtanak majd, mint a régi.

Több kedvezmény jár majd az új nyugdíjaskártyákkal

A szerbiai nyugdíjasok új nyugdíjaskártyákat igényelhetnek.

Októbertől lehet majd használni
az új nyugdíjaskártyákat.
Nagyon sokan jelentkeztek már
a nyugdíjaskártya igénylésére.
Már csütörtökön több mint 100 ezer
szerbiai nyugdíjas jelentkezett a nyugdíjas kártyára.
Csütörtök március 16-a volt.
A nyugdíjaskártyákat a Köztársasági Nyugdíj-
és Rokkantbiztosítási Alap kirendeltségeiben
vagy az interneten keresztül lehet igényelni.
A www.zpk.trezor.gov.rs internetes oldalon
kell kitölteni az űrlapot a nyugdíjaskártya igényléséhez.
A név, a vezetéknév, a cím,
a személyi szám és a telefonszám megadása
szükséges az űrlap kitöltéséhez.
A kártyák igénylése után rövid időn belül
a kártyák elkészülnek, és azokat minden
kirendeltségben át lehet venni.
A nyugdíjaskártyával a nyudíjas
különböző kedvezményekhez juthat.
Különböző áruk és szolgáltatások fizetésekor
a kártya felhasználója pontokat kap.
Minden elköltött 500 dinár után 1 pont jár.
A nyugdíjaskártya-tulajdonos az összegyűjtött pontok alapján
bizonyos kedvezményekhez juthat.
Ilyen kedvezmény például az árengedmény vagy ajándék.
A kártyára összegyűjtött pontokat
nem lehet pénzre váltani.
A kártyát csak a nyugdíjas használhatja,
nem adhatja másnak át.
A nyugdíjas kártyát a nyugdíjas ingyen kapja.
Siniša Mali, a szerb pénzügyminiszter elmondta,
reméli, hogy egyre több bevásárlóközpont
és vállalat csatlakozik az akcióhoz,
és egyre több kedvezmény jár majd a nyugdíjasoknak.
A pénzügyminiszter azt is elmondta,
hogy az új kártyák
még több kedvezményt nyújtanak majd mint a régi kártyák.


Virágvasárnap van

Ez a nagyhét kezdete a keresztény ünnepkörben, a húsvét előtti 7. nap, míg a farsangi ünnepkör vége után a 40. nap.

Ezen a napon vonult be Jézus Jeruzsálembe a kereszthalála előtti vasárnapon. A nyugati keresztény egyházak liturgiájában e kiemelten fontos vasárnap legkorábban március 15., legkésőbb április 18. dátumra eshet a Gergely-naptár szerint. A katolikusoknál ilyenkor kezdődik a nagyböjt utolsó, legfontosabb hete.
Virágvasárnapon a templomban barkaszentelést tartanak, a magyar néphagyomány szerint rontás, betegség, vihar, jégeső ellen, valamint barkás bevonulást vagy körmenetet. A keresztény kultúra országaiban ez kiemelten fontos ünnep, melynek hagyományára gazdag népszokáskincs épült.

Virágvasárnap van

Ma március 24-e, vasárnap van.
A mai nap a nagyhét kezdete a keresztény ünnepkörben.
Ma van a húsvét előtti 7. nap.
Ezen a napon vonult be Jézus Jeruzsálembe
a kereszthalála előtti vasárnapon.
A katolikusoknál ilyenkor kezdődik a nagyböjt utolsó,
legfontosabb hete.
Virágvasárnapon a templomokban barkaszentelést tartanak.
A magyar néphagyomány szerint rontás, betegség,
vihar, jégeső ellen barkás bevonulást vagy körmenetet kell tartani.
A keresztény kultúra országaiban a mai nagyon fontos ünnep.


Le lesznek zárva a jegyek, nem kell aggódni!

Módosították az osztályzással kapcsolatos szabályzatot, így akár egy jegy is elég, hogy lezárjanak egy tantárgyat.

Nem ütközik majd problémába a tantárgyak lezárása, illetve a végső osztályzat meghatározása az általános és középiskolákban - állítják az Oktatási Minisztérium illetékesei. Módosítottak az osztályzással kapcsolatos szabályzaton, ezért már nem jelent nehézséget, ha a diáknak nincs elég jegye az adott félévben. Elég, ha egy osztályzata van, ez alapján a tanár le tudja zárni a tantárgyat - mondják. A tárca szerint egyébként a tanulók többsége még a rendkívüli helyzet bevezetése előtt legalább egy osztályzatot kapott, az online aktivitások nyomán pedig kaphatnak még minimum egyet a diákok.

Le lesznek zárva a jegyek minden tantárgyból a tanév végéig a szerbiai általános és középiskolákban.

Nem kell félniük
sem a gyerekeknek,
sem a szülőknek,
sem a tanítóknak,
mert minden jegy
le lesz zárva
a tanév végéig.
Megváltoztatták
az osztályzással kapcsolatos
szabályzatot,
ezért 1 jegy is elég,
hogy lezárjanak 1 tantárgyat.
A rendkívüli állapot miatt
változott meg
az osztályzással kapcsolatos
szabályzat Szerbiában.
A koronavírus-járvány miatt
a diákok interneten keresztül
tanulnak.
Az interneten keresztül
való tanulást
távoktatásnak hívjuk.
A távoktatás idején is
kaphatnak osztályzatot
a diákok.
Ez azt jelenti,
hogy minden tantárgyból
le lesznek zárva
az osztályzatok.


Martonoson szervezték meg az év első véradását Magyarkanizsa községben

Martonoson csaknem 20 véradó jelent meg a mai önkéntes akción, ami a kis településen jó számnak számít.

Az illetékesek szerint vérre mindig szükség van, így arra kérik a helyieket, hogy a következőkben is vegyenek részt az általuk szervezett önkéntes akciókon.
Szép számban voltak jelentkezők. Köztük sokan rendszeres véradók, a férfiak három-, a nők pedig négyhavonta adhatnak vért.
László Zoltán, véradó, Martonos: „2000 óta adok vért, 54. alkalommal adtam most, nagyon büszke vagyok rá. Egy humánus dolognak tartom a véradást és segítek így az embertársaimnak, ez is egy formája így a segítségnek.”
A tavalyi véradó akciók sikeresnek bizonyultak Magyarkanizsa községben, az év folyamán mintegy 700 véradás volt.
Hodik Erzsébet, elnök, Vöröskereszt, Magyarkanizsa: „Az ünnepek előtt sok akció volt és elég sok vér összegyűlt szerencsére, amivel az ünnepeket lefedték. Most pedig újra folyamatosan megindultak a véradási akciók és a szükséget tudják tartani. Nincs külön vércsoportból sem hiány, tehát folyamatosan, amire igény, szükség van, azt tudják biztosítani.”
A helyi Vöröskereszt szervezete és a Szabadkai Transzfúziós Szolgálat szervezésében legközelebb februárban lesz önkéntes véradási akció Tóthfaluban és Oromon.

Martonoson szervezték meg ma az év első véradási akcióját Magyarkanizsa községben.

Ma január 11-e, szerda van.
Összesen 20 véradó jelent meg a mai
önkéntes véradási akción.
Vérre mindig szükség van, így arra kérik
a helyi lakosokat, hogy a következőkben is
vegyenek részt a véradási akciókon.
Vért adhat minden egészséges
18 éven felüli személy.
A férfiak 3 havonta, a nők 4 havonta adhatnak vért.
A mai véradási akción voltak olyan
önkéntesek is, akik rendszeresen adnak vért.
László Zoltán például 54. alkalommal adott ma vért.
Ez példaértékű cselekedet, amire László nagyon büszke.
Véradással 3 másik emberi életet menthetünk meg.
A tavalyi véradó akciók sikeresek voltak
Magyarkanizsa községben.
A tavalyi évben 700 véradást szerveztek
Magyarkanizsa községben.
Tavaly 2022 volt.
A magyarkanizsai Vöröskereszt szervezete
és a Szabadkai Transzfúziós Szolgálat
legközelebb februárban szervez
önkéntes véradási akciót Tóthfaluban és Oromon.
Tóthfalu és Orom 2 település
Magyarkanizsa községben.


A hétvégén csak a Szerbiából kilépő utasok használhatják a röszkei közúti határátkelőhelyet

Hétvégén csak Magyarországra való belépésre használható a röszkei közúti határátkelőhely. Az ideiglenes intézkedéssel gyorsítani szeretnék a határátlépést.

Az Európai Unióba visszatérő vendégmunkások miatt ismét több órás várakozás alakult ki több szerb-magyar határátkelőhelyen is. A várakozási határidő rövidítése miatt a hétvégén csak a Magyarország felé tartók használhatják Horgos-Röszke közúti határátkelőhelyet. Az átkelő továbbra is reggel 7-től 19 óráig használható, de csak egy irányban szombaton és vasárnap. Azok, akik Szerbiába tartanak, a Röszke-Horgos autópálya-átkelőt vehetik igénybe.

Csak a Szerbiából kilépő utasok használhatják a röszkei közúti határátkelőt

Hétvégén csak a Szerbiából kilépő utasok használhatják a röszkei közúti határátkelőt.

Ezzel az a cél, hogy gyorsítva legyen a határátlépés.
Hétvége szombat és vasárnap.
Ma január 8-a, szombat van.
Holnap január 9-e, vasárnap lesz.
A vendégmunkások Szerbiából utaznak vissza
az Európai Unióba.
Ez miatt több órás várakozás alakult ki
több szerb-magyar határátkelőhelyen is.
Az átlépés felgyorsítása érdekében
hétvégén csak a Magyarország felé utazók
használhatják a Horgos-Röszke közúti határátkelőhelyet.
Ez a határátkelő továbbra is
reggel 7 órától este 7 óráig van nyitva.
Azok, akik Magyarország felől akarnak utazni
Szerbiába, azok a Röszke-Horgos autópálya-határátkelőt
használhatják a hétvégén.


Az ortodox karácsony böjtje

Ma van az ortodox karácsony böjtje. Ilyenkor Szerbia-szerte már hajnalban megkezdődik az ünnepi tölgyfaágak vágása.

A hívők az erdőben vágják az úgynevezett badnjakot, vagyis tölgyfaágat. Ezekkel az ágakkal a gépjárművek elejét és az otthonukat díszítik. A karácsonyi ünneplés január 6-án reggel, az ortodox karácsony böjtjén kezdődik, amikor a családfő kivonul a közeli erdőbe, hogy tölgyfaágat vágjon, amely az ünneplő család otthonába kerül.
Szabadkán idén a járványügyi helyzetre való tekintettel nem szervezik meg a hagyományos tölgyfavágást, és az ágak égetését a város központjában.

Ma van az ortodox karácsony böjtje

Ma, január 6-án van az ortodox karácsony böjtje.

Az ortodox is
a keresztény valláshoz
tartozik.
Nagyon sok szerb
nyelvű ember ortodox vallású.
Ezen a napon
az ortodox hívek
tölgyfaágat vágnak.
Ezen a napon
egész Szerbiában
már hajnalban megkezdődik
az ünnepi tölgyfaág vágása.
Az ortodox hívek
az erdőben vágják
a tölgyfaágat.
A tölgyfaágat
szerbül úgy mondják,
hogy badnjak.
A tölgyfaágakkal
az ortodox hívek
az autójukat
és otthonukat díszítik.
A koronavírus-járvány miatt
idén nem szervezik meg
a tömeges tölgyfavágást
és az ágak égetését
Szabadka központjában.
Idén 2021. van.


Kezdődik az óvodai beiratkozás Törökbecsén is

Törökbecse községben április 1-től 30-ig elektronikus úton írathatják be a szülők gyermekeiket a Pava Sudarski Iskoláskor Előtti Intézménybe. Az óvodába való beíratást a szülők idén is az eUprava internetes felületen tehetik meg.

Míg tavaly a bánáti község négy településén 539 kicsivel foglalkoztak, idénre ez a létszám jelentősen növekedett, ami azt jelenti, hogy a törökbecsei Pava Sudarski Iskoláskor Előtti Intézménybe jelenleg 578 gyermek van, akik közül 37-en magyar csoportba járnak.
Az iratkozáshoz a szülőknek sem az anyakönyvi kivonatért, sem a munkahelyi, vagy a lakóhelyi bizonylatért nem kell sorba állniuk, hiszen az intézmény elektronikus hálózatrendszer segítségével mindezeket a szükséges iratokat beszerzi. Elektronikusan a szülők április végéig írathatják be gyermeküket a bölcsődébe és az egyéb óvodai csoportba, azonban ha valami oknál fogva ezt nem tudják megtenni, a tanintézmény helyiségeiben is szerveznek beiratkozási napot, aminek pontos dátumáról az érintetteket a médián keresztül, valamint a www.pupavasudarski.edu.rs honlapon is időben értesítik majd.
Az elmúlt napokban Törökbecsére megérkeztek a Magyar Nemzeti Tanács oktatási programjait tartalmazó Vackor tájékoztató füzetek, amelyeket a szülőknek a nevelők kézbesítettek.
Mindazok a szülők, akiknek az iratkozással kapcsolatosan bármiféle kérdésük van, a törökbecsei Pillangó központi épületben lévő szakszolgálati irodában személyesen, vagy a 023/771-058-as telefonszámon is érdeklődhetnek.
A törökbecsei Pava Sudarski Iskoláskor Előtti Intézményben idén százkilencvenheten járnak iskolai előkészítő csoportba. Közülük ősztől százhetvenkilencen szerb, míg tizennyolcan magyar nyelvű iskolába indulnak.

Törökbecse községben április 1-től április 30-ig tart az óvodai beiratkozás.

Törökbecse községben is
az interneten keresztül írhatják be
a szülők a gyermekeiket az óvodába.
A szülők idén is az eUprava internetes oldalon
tudják elvégezni az óvodába való beíratást.
A Pava Sudarski Iskoláskor Előtti Intézménybe
tudják beíratni a szülők a gyermekeiket
Törökbecse községben.
Tavaly Törökbecse község
4 településén 539 óvodással foglalkoztak.
Tavaly 2021 volt.
Idénre ez a szám megnövekedett,
ami azt jelenti, hogy a törökbecsei
Pava Sudarski Iskoláskor Előtti Intézményben
jelenleg 578 gyermek jár.
Ebből 37 gyermek magyar csoportba jár.
Az iratkozáshoz a szülőknek
nem kell sorba állniuk
sem az anyakönyvi kivonatért,
sem a munkahelyi, vagy a lakóhelyi bizonylatért.
Ezeket a dokumentumokat az óvoda
gyűjti össze az interneten keresztül.
A szülők április 30-ig írathatják be
gyermeküket bölcsődébe vagy óvodai csoportba
az interneten keresztül.
Ha valaki nem tudja az interneten keresztül
beíratni gyermekét az óvodába,
akkor az óvoda helyiségeiben is szerveznek
beiratkozási napot.
Még több információt www.pupavasudarski.edu.rs
internetes oldalon lehet olvasni.
Azoknak a szülőknek, akiknek
az iratkozással kapcsolatban
bármiféle kérdésük van,
a törökbecsei Pillangó központi épületben lévő
irodát személyesen is felkereshetik
vagy a 023 771058-as telefonszámon is érdeklődhetnek.


Fokozott ellenőrzés az utakon a jövő héten

Mérik a sebességet, szondáztatnak és ellenőrzik a biztonsági öv használatát.

A szerbiai belügyminisztérium közlekedésrendészeti igazgatósága március 21-től 27-ig fokozott ellenőrzést tart az utakon. Ezúttal a gyorshajtókat szeretnék kiszűrni. Az akciót 30 európai országban hajtják végre a ROADPOL keretében. Az akció során március 24-én, csütörtökön, az ország összes legfontosabb közúti útvonalán 24 órán keresztül mérik a sebességet. A közlekedési rendőrség minden nap civil járművekkel, úgynevezett elfogókkal is járőrözik, az autópályákon pedig mérik a járművek átlagsebességét. Minden megállított sofőrt szondáztatnak is, valamint ellenőrzik, hogy a járművezető és a járműben tartózkodó összes utas használja-e a biztonsági övet.

Szigorú ellenőrzés az utakon

Mától szigorúan ellenőrzik a közlekedési rendőrök a szerbiai utakat.

Ma március 21-e, hétfő van.
Március 21-től március 27-ig lesz
szigorú ellenőrzés a szerbiai utakon.
A rendőrök mérik az autók sebességét,
ellenőrzik, hogy a sofőr fogyasztott-e alkoholt
és ellenőrzik a biztonsági övek használatát.
A gyorshajtókat akarják legjobban megfigyelni
és büntetni a rendőrök.
Az akciót 30 európai országban tartják meg a rendőrök.
Az akció neve ROADPOL.
Március 24-én, csütörtökön, az ország
összes legfontosabb közúti útvonalán
24 órán keresztül mérik a sebességet.
24 óra 1 egész napot jelent.
A közlekedési rendőrség minden nap
civil járművekkel figyelik az utakat.
A civil jármű 1 egyszerű autót jelent,
amin nincs feltüntetve, hogy rendőrség.
A közlekedési rendőrök minden megállított
sofőrt szondáztatnak.
A szonda olyan eszköz, ami kimutatja,
ha a sofőr alkoholt vagy kábítószert fogyasztott.
A közlekedési rendőrök minden megállított
sofőrnél és a járműben tartózkodó
összes utasnál ellenőrzi,
hogy használják-e biztonsági öveket.


Egy nappal halasztják a kisérettségi időpontját

Ezt közölte a szerb oktatási minisztérium. Az új dátumok: június 18-a, 19-e és 20-a.

A szerb kormány határozata értelmében, miszerint 2024. június 17-e, az iszlám hívők áldozati ünnepének másnapja munkaszüneti nap a számukra, az oktatási minisztérium arról tájékoztatta az iskolákat, hogy egy nappal későbbre tolják a kisérettségi vizsgákat. Ez azt jelenti, hogy a diákok jövő héten kedden, 18-án anyanyelvből vizsgáznak, a matematika tesztet szerdán, 19-én írják, a választott tantárgyból pedig csütörtökön, 20-án írják a tudásfelmérőt. Az előzetes eredményeket szombaton, június 22-én teszik közzé.

Elhalasztják a kisérettségi időpontját

1 nappal halasztják a kisérettségi időpontját Szerbiában.

A kisérettségi új dátumai június 18-a,
június 19-e és június 20-a.
Erről a szerb kormány döntött.
A szerb kormányban azok a politikusok vannak,
akik döntéseikkel az országot irányítják.
Az 1 napos halasztásról azért döntöttek mert,
június 17-e, az iszlám hívők áldozati ünnepének másnapja,
munkaszüneti nap az iszlám hívők számára.
Ezért nem lehet megtartani a kisérettségi
első napját június 17-én.
A döntés szerint a diákok jövő héten kedden,
június 18-án anyanyelvből vizsgáznak.
A matematika tesztet szerdán, június 19-én írják
a nyolcadikos diákok.
A választott tantárgyból csütörtökön,
június 20-án írják a tudásfelmérőt.
Az előzetes eredményeket szombaton,
június 22-én teszik közzé.


Csütörtöktől hosszabbított nyitvatartással működik az ásotthalmi közúti határátkelőhely

A többi határátkelőhely az eddig megszokott rendben tart nyitva.

A húsvéti ünnepi időszakban, csütörtöktől április 18-ig meghosszabbított nyitvatartással, 7 és 22 óra között fogadja az utasokat az ásotthalmi közúti határátkelőhely - közölte a Csongrád-Csanád Vármegyei Rendőr-főkapitányság hétfőn a rendőrség honlapján.
A többi határátkelőhely az eddig megszokott rendben tart nyitva, így a röszkei autópálya-határátkelőhely 24 órában, a röszkei közúti határátkelőhely, a kübekházi és a tiszaszigeti 7 és 19 óra között működik.
Az elkövetkező napokban is torlódásra kell számítani a magyar-szerb határszakaszon, az utazóknak ajánlatos a közösségi oldalak határfigyelő csoportjainak bejegyzéseit és a megfelelő applikációkat figyelniük.

Hosszabbított nyitvatartással dolgozik a Bajmok-Bácsalmás határátkelő

A húsvéti ünnepi időszakban hosszabbított nyitvatartással dolgozik a Bajmok-Bácsalmás határátkelő.

Ez azt jelenti, hogy április 6-tól április 17-ig
dolgozik hosszabbított nyitvatartással
ez a határátkelőhely.
Április 6-a holnap, csütörtök lesz.
Ebben az időszakban reggel 7 órától éjfélig
fogadja az utasokat a bácsalmási közúti határátkelőhely.
A többi határátkelőhely a megszokott
munkaidőben tart nyitva.
A bácsszentgyörgyi reggel 7 óra és este 7 óra között,
míg a hercegszántói
és a tompai egész nap működik.
Emlékeztetjük az utazókat,
hogy április 6-ától 18-áig hosszabbított nyitvatartással,
reggel 7 óra és este 10 óra között fogadja az utasokat
a Királyhalom-Ásotthalom közúti határátkelőhely is.